اهلا بكم في الحلقه الاولى من برنامج
تداول كاست فكره برنامج تداول كاست كانت
من الافكار اللي موجوده عندي من زمان وانا
من نوعيه الاشخاص اللي دايما بيسجل اي
فكره وعندي قناعه كبيره ان الفكره بيجي
لها وقتها وزمنها في افكار كده بتنادي
عليك بس اهم حاجه الافكار ديما تكون
موجوده قدامك فكره البرنامج بمنتهى
البساطه ان انا كنت عايز اعمل برنامج صوتي
عشان يكون مناسب للناس ان هم يسمعوه في كل
مكان سواء كنت في الجيم في العربيه بتتفرج
على فريقك المفضل وهو بيخسر ميزه المحتوى
الصوتي ان هو مش بياخد كل حواسك فمش هيكون
عندك مشكله ان المحتوى يكون طويل او
المحتوى يكون قصير وفي نفس الوقت كنت عايز
تداول كاست ما يكونش عباره عن بودكاست
تقليدي بنستضيف فيه الناس واكبر دليل على
كده ان احنا هنبتدي تداول كاست بسلسله
السلسله دي اسمها اعظم كتب التداول فتداول
كاست مش بس هيبقى عباره عن برنامج صوتي
لمحتوى واحد تتوقعه كل شويه ولكن هيكون
عندنا اكث من سلسله جوه هذا البرنامج
خلينا دلوقتي نتكلم على سلسله اعظم كتب
التداول في التداول والاسواء الماليه
بصوره عامه في كتب مهمه ومهمه جدا ومن كتر
اهميتها دائما وابدا بتكلم عليها في وسائل
التواصل الاجتماعي وحتى في اللايف وفي اي
مكان ولكن انا عندي خبره كبيره مع الناس
احنا ما بنقراش احنا ما بنقراش الكتب
العربيه فتخيل الكتب الانجليزيه فالناس
بتفضل المحتوى القصير المجتهد شويه بيروح
للملخص وموضوع ملخصات الكتب ده للاسف مش
كويس خليني اقول لك ايه مشكله ملخص الكتب
مشكله التلخيص ان هو بيركب ز على تلخيص كل
الكتب في حجم معين يعني مثلا يرخص لك كتاب
في ربع ساعه لو هتسمعه بصوره صوتيه او
يرخص لك كتاب في ثلاث اربع صفحات او حتى
في صفحه واحده ودي بتبوظ التجربه الخاصه
بالكتابه لان انت شلت من الكتاب السياق
بتاعه والاسلوب والتسلسل في طرح الافكار
الملخص حلو بعد قرايه الكتاب مش قبل قرايه
الكتاب وفي كتاب ليهم اسلوب ممتاز وفي
كتاب عندهم اسلوب ممل فهنا بقى جت الفكره
كتب التداول مش كتير من الناس بتهتم بيها
فعشان كده مش هتلاقي لها ملخصات كتير وحتى
الاصدارات العربيه الترجمه بتاعتها مش قد
كده فكره اعظم كتب التداول هي عباره عن
التالي انا مش هقدم المحتوى الكامل ولكن
هقدم ملخص يحافظ على روح الكتاب والسياق
الخاص به هنحافظ على التسلسل بدايه من
المقدمه لاخر فصل في الكتاب والعيب الخفي
للقرايه ان انت بتقع تحت سيطره الكاتب
بصوره كبيره عشان كده نعرف ناس كتير
حياتهم اتغيرت بعد ما قروا كتاب معين انت
ماسك الكتاب بايدك عينك بتقرا الكتاب انت
كل حواسك مع الكتاب وكلمات الكاتب قاعده
بتتزرع كلمه ورا الثانيه في دماغك ودي
حاجه هنشتغل عليها في سلسله اعظم كتب
التداول هيكون عندي تعليق وامثله سواء من
امثله معاصره الكتاب ماتكلمش عنها او سواء
على بعض الحاجات اللي بتفق معاها او بختلف
معاها بصوره كبيره ودي هيوصل لك تجربه
كامله تجربه هيبقى عندي تحدي كبير في انها
تكون احسن من قرايه الكتاب لوحدك انا مش
بقول ان ده بديل لقرايه الكتاب ولكن ده
تحدي بالنسبه لي تحدي ان انت تسمع الكتاب
مني تروح تقراه وتشوف التجربه اللي كانت
معايا احسن من تجربه الكتاب فدلوقتي يا
ساده خلينا نبدا في الكتاب الاول من سلسله
اعظم كتب التداول كتاب التداول في المنطقه
او تريدين ذا زون للكاتب مارك دوجلس كتاب
تريدين ان ذا زون بيعتبر من اهم المراجع
في فهم سيكولوجيه التداول او نفسيه
المستثمرين والمتداولين الكتاب ده بياكد
ان النجاح في اسواق المال مش معتمد على
التحليل الفني او الاساسي او اي نوع من
انواع التحليل ولكن النجاح بيكون بشكل
كبير معتمد على الحاله النفسيه والعقليه
اللي بنتداول بيها وده اللي بيخلي كتاب
مرجع اساسي لاي حد عايز يطور نفسه في
التداول وهذا الكتاب في عالم التداول
يعتبر جوهره حقيقيه لكل من يتعامل مع
التداول كمهنه لان مارك دوجلس الراحل مارك
دوجلس اللي رحل سنه 2015 عمل مجهود كبير
جدا وواضح ان كان في مهنيه جدا كبيره
وخبره في التعامل مع المتداولين بكافه
اطيافهم من المبتدئين لاصحاب الخبره للناس
اللي شغالين في المجال سواء البنوك
الاستثماريه او صناديق التحوط او كل هذه
الامور عشان نفهم اهميه الكتاب لازم نفرق
بين بعض المفاهيم الاساسيه زي الاستثمار
والمضاربه المستثمر بيدور على شراء الاصول
الماليه على المدى الطويل وده بيحصل بعد
دراسه عميقه للتحليل المالي والتحليل
الاساسي للشركه او الاصل المالي وبيحاول
يوصل لما يسمى بقيمه السهم الحقيقيه او
الانترستك فالو القيمه الجوهريه وبيحاول
يشتري بهامش امان او ما يسمى المارجن اوف
سيفتي يعني اقل من القيمه الحقيقيه يعني
اذا افترضنا ان القيمه الحقيقيه للسهم هي
50 دولار فكل ما اشترى بسعر اقل كل ما
المارجن اوف سيفتي بتاعه ارتفع عشان يقدر
يقلل المخاطر بصوره كبيره ويقدر يوزع
استثماراته لان زي ما انتم عارفين
المستثمر بيبقى محتاج دايما للكاش اما
المضارب او المتداول فده بيدور على
الاستفاده من تحركات الاسعار على المدى
القصير غالبا بيعتمد على التحليل الفني
وممكن يستانس بصوره كبيره بالتحليل
الاقتصادي يعني لمعرفه اهم الاخبار اللي
بتكون موجوده وكل هذه الامور او حتى
يتفاداها يعني مثلا المضارب او المتداول
في الاسهم دائما بيحاول يبعد عن الايام
اللي فيها اجتماعات الفيدرالي الامريكي
الاخبار المهمه زي التوظيف ويبعد عن
الايام اللي بيكون فيها تقلبات عاليه زي
ايام اعلان الارباح وكل هذه الامور وهنا
المضارب او المتداول بياخد مخاطر اكبر في
المدى القصير بهدف تحقيق ربح سريع وهنا
مارك دوجلس ركز بصوره كبيره ان سواء كنت
مستثمر او متداول العمل النفسي هو اللي
بيحدد اذا كنت هتلتزم بالخطه وتواجه السوق
بهدوء وثقه او لا يعني سواء كنت مستثمر
وشايف ان التحليل الفني اختياري او كنت
مضارب وشافت ان التحليل المالي والاقتصادي
اختياري فهو من البدايه بيقول لك ان
الجانب النفسي او العامل النفسي لن يكون
اختياري باي شكل من الاشكال في كتاب
تريدين ان ذا زون المؤلف بيناقش ازاي اغلب
الناس بتركز على فين يستثمر او ازاي يحلله
لكن قليل اللي بيسال ازاي افكر وانا
بتداول؟ الجانب بينقلنا من التفكير في
التحليل الاساسي والتحليل الفني للتفكير
في التحليل الذهني او النفسي في البدايه
كان التحليل الاساسي هو الاساس لاتخاذ
قرارات التداول وبعدين بدا المتداولين
ينتقلوا للاعتماد على التحليل الفني عشان
الفلوس اللي كانت فيه لان الناس مش بس
كانت بتشوف طريقه سهله للتداول ولكن كانوا
بيشوفوا ان هم لو طبقوا هذه الطريقه قبل
كده السنه اللي فاتت فاتت او السنه اللي
قبليها او حتى في اوقات ما كانوش فيها
بيتداولوا في السوق كان ممكن يعملوا ايه
ودي كانت حاجه مش موجوده لا في التحليل
المالي ولا في التحليل الاقتصادي ولكن على
الرغم من كده مارك ركز ان انت لو عندك
احسن تحليل في الدنيا مش هتنجح باستمرار
الا لو عقليتك متحضره صح للتداول باختصار
المقدمه كانت بتركز على انك لو مستثمر
مبتدئ في الاسواق الماليه لازم تعرف ان
جنب العلم اللي هو معرفه السوق
والاستراتيجيه يجب ان يكون لديك نفسيه
وسلوك قوي في السوق وهو ده مفتاح النجاح
مارك دوجلس ما قالش ان ده الحاجه الوحيده
اللي انت محتاجها وما قللش من اهميه بقيه
الجوانب اللي موجوده في التداول ولكن
قالها بصوره واضحه لان الجانب النفسي ليس
اختياري وده اللي احنا هنشوفه في الفصول
القادمه بصوره كبيره زي ان احنا ازاي نطبق
مبادئ زي قبول المخاطره والتفكير
بالاحتمالات بدل ما ندور على اليقين
الوهمي هنشوف ازاي ان هامش الامان مهم
للمستثمر وهنشوف ازاي اهميه اداره المخاطر
بالنسبه للمضاربين والمتداولين وكمان
هنشوف دور التحليل الاساسي واداره المحفظه
وازاي برده مهما كان عندك علم حالتك
الذهنيه ممكن تبوظ كل حاجه لو مش مظبوطه
وهنا خليني احذركم من نقطه مهمه جدا مارك
دوجلس من الكتاب اللي بيتسللوا بالافكار
يعني في البدايه هيبقى محايد جدا جدا وبعد
كده هتلاقيه بيبني بصوره سريعه يعني في
الفصل الاول هتلاقيه بيناقش معاك فكره في
الفصل الثاني هو اعتمد هذه الفكره وده من
الكتب اللي هي تعتبر صغيره نسبيا ولكنه
نجح بصوره كبيره ان هو يسيطر عليك والفكره
او الاقتراح اللي كان بيناقشها في فصل
هيبقى من المسلمات في الفصل اللي بعديه
حبيت اوضح هذه المعلومه عشان بعد كم فصل
هتلاقي مارك دوجلس الانسان الطيب اللي
بيخش علينا بمقترحات هتلاقي الاقتراحات
والملاحظات دي اتحولت لافكار واساسيات
ومسلمات بصوره كبيره فيلا بينا ندخل في
تفاصيل كل فصل ونشوف اهم الافكار اللي
فيه الفصل الاول الطريق الى النجاح
التحليل الاساسي ولا الفني ولا النفسي في
الفصل الاول مارك دوجلس بيواجهنا بالسؤال
المهم ايه هو الطريق الحقيقي للنجاح في
التداول هل نعتمد على التحليل الاساسي ولا
التحليل الفني ولا في حاجه ثالثه بيبدا
الفصل بحكايه تاريخيه سريعه ان زمان كان
التحليل الاساسي هو الطريق الوحيده تقريبا
اللي السوق بيعترف بيها لاتخاذ قرارات
الاستثمار لو انت عايز تستثمر في سهم
بتعمل بحث عن ارباح الشركه ديونها اخبار
القطاع الحاله الاقتصاديه ولما ظهر
التحليل الفني وخصوصا في البدايات وول
ستريت كانت شايفه التحليل الفني على انه
حاجه اشبه بالشعوزه لكن بعد شويه الدنيا
اتغيرت مع اواخر السبعينات بدا يظهر دور
التحليل الفني بقوه والناس ادركت انه اداه
مفيده جدا دلوقتي تقريبا كل المتداولين
المحترفين بيستخدموا التحليل الفني بصوره
او باخرى السبب في التحول ده كان بسيط جدا
النتائج والفلوس التحليل الاساسي ممتاز
نظريا بس مش دايما بيدر فلوس او مكاسب
بشكل منتظم او على الاقل ما اقدرش اشوف
النتيجه بتاعته واحسبها زي ما التحليل
الفني بيخلي الامر ده جدا بسيط كل اللي
انت محتاج تعمله ترجع شويه بالرسم البياني
لورا وتختبر كل قناعاتك مارك دوجلس بيشرح
ان مشكله التحليل اساسي انه بيتجاهل حاجه
مهمه وهي تصرفات المتداولين نفسهم النموذج
المالي ممكن يقول لك السعر العادل للسحهم
لكن مين اللي بيحرك السعر فعليا ونفس
النموذج اللي بيطلع السعر العادل ده فيه
نماذج كتير يعني حتى ما فيش ش اتفاق على
القيمه النظريه للسهم العادل وفي النهايه
نرجع ثاني لاهم حاجه وهو ان اللي بيحرك
السعر هم الناس اللي بيتداولوا في السوق
الناس اللي بتبيع وتشتري بناء على
معتقداتهم وتوقعاتهم ممكن النموذج يكون
منطقي النموذج المستخدم في تحديد السعر
العادل وعلى حق لكن لو مش كل المتداولين
واخدين بالهم من التحليل ده او حتى مؤمنين
بيه مش هياثر في السعر زي ما مارك بيقول
الناس اللي بتتداول وبالتالي بتحرك
الاسعار ومش دائما بتتصرف رف بعقلانيه وده
واحد من اهم الدروس اللي انت لازم تعرفها
في السوق ان الافتراض ان السوق
والمتداولين بيتصرفوا صح دائما وبيتصرفوا
بصوره عقلانيه محسوبه ده وهم كبير وهنا
كان اول اشاره لاهميه التحليل النفسي
السوق اوقات كتير بيتحرك بالعواطف بالخوف
بالطمع بالتفاؤل الزائد بالثقه بشكل ممكن
يخلي الاسعار تبعد تماما عن القيمه اللي
التحليل الاساسي بيتكلم عنها سواء
بالايجاب او بالسلب عشان كده كثير بنشوف
المحللين الماليين والاقتصاديين بيمسكوا
دماغهم من اسعار بعض الاسهم اسهم بترتفع
لسنوات طويله وقيمتها الجوهريه جدا منخفضه
وده بسبب ايه؟ بسبب الناس اللي بتحرك
السوق وبالتالي المتداول المعتمد على
الاساسيات ممكن يلاقي نفسه صح نظريا بس
خسران عمليا لان السعر مش بيحقق الهدف
اللي هو بيدور عليه او على الاقل مش
دلوقتي ممكن ياخد فتره اطول من اللازم ودي
معناها حاجتين تراجع في حسابه لو هو لسه
محافظ على هذا الاستثمار وتضييعه لفرصه
اخرى ممكن تكون موجوده في السوق طيب الحل
كان ايه؟ التحليل الفني التحليل الفني
اللي زادت شعبيته في السبعينات نجح ان هو
يخلي المتداول يدخل جوه دماغ السوق ويشوف
النماذج والانماط اللي بتتكرر ويتوقع
الحركه الجايه بناء على شكل الرسوم
البيانيه وهذه الانماط والنماذج ما هي الا
انعكاس لسلوك الناس اللي موجودين في السوق
التحليل الفني اثبت انه عمليا احسن بكثير
من التحليل الاساسي في توقع حركه السعر
بين قوسين على المدى القصير لانه بيركز
على السعر الفعلي اللي الناس بتحركه واللي
الناس شايفاه صحيح مش القيمه النظريه
التحليل الفني خلى السوق بالنسبه
للمتداولين عباره عن سلسله فرص لانهائيه
للربح من التقلبات اللي التحليل المالي
والتحليل الاساسي كان بيعجز عن تفسيرها
ايه اللي يخلي سهم يطلع في يوم 5% وينزل
في يوم 5% وازاي اقدر استفيد من هذه
التقلبات اللي دايما المستثمرين بيضحوا
بيها وبيعتبروها نوع من انواع النويز او
الدوشه اللي موجوده في السوق ولكن جاء
التحليل الفني عشان يسيطر على هذه
التحركات بصوره كبيره ويكون الاداه
الفعاله والسهله نسبيا في توقعات الحركه
قصيره المدى وهنا مارك دوجلس بخباسه بيسال
لو التحليل الفني ناجح للدرجه دي ليه عدد
كبير من المتداولين برده بيفشلوا ومش
بيكسبوا بصوره مستمره اجابه مارك لان
التحليل الفني لوحده مش كفايه بعد ما
المجتمع انتقل من التحليل الاساسي للتحليل
الفني سواء للتحليل الفني فقط او للتحليل
الفني بالاضافه للتحليل المالي والتحليل
الاقتصادي التحليل النفسي او الذهني هو
المرحله الثالثه المطلوبه لازم تبص جواك
وتشوف انت بتفكر ازاي اثناء التداول مارك
بيحكي لنا ان كثير من المتداولين
المبتدئين اول ما يكسب صفقه او اثنين
بيقول تمام كده انا فهمت السوق وسيطرت
عليه ويدخل بثقه كبيره وبعدين السوق
بيفاجئه بحركه مش متوقعه يخسر فيها جزء
كبير من ارباحه ومش بعيد يخسر حتى راس
ماله بالكامل فيكتشف ان الموضوع مش بسهوله
ما كان يتوقع هنا المتداول بيبدا يدرك ان
المشكله مش في طريقه التحليل نفسها ممكن
يكون فعلا عنده استراتيجيه كويسه لكن
المشكله فيه هو شخصيا في توقعاته في
انضباطه في نفسيته اثناء التداول الفصل
بينتهي على فكره انه علشان تمشي صح في
طريق النجاح لازم تعتمد النهج الثالث وهو
التحليل الذهني عشان تتعلم عقليه جديده
للتعام تعامل مع السوق باختصار في الفصل
الاول عرفنا ان التحليل الاساسي مهم
لمعرفه قيمه الاستثمار لكن صعب تضمن به
ربح مستمر بسبب تجاهله لسلوك المتداولين
وطبعا ما بتقدرش تعمل حاجه مع التقلبات
قصيره المدى التحليل الفني ركز على السوق
وانماطه وقدم فرص ربح كتير لكن برده مش حل
سحري لوحده العامل الحاسم هو ازاي بتفكر
وايه معتقداتك وتوقعاتك اثناء التداول
النجاح المستمر زي ما محتاج استراتيجيه
قويه محتاج حاله نفسيه قويه قويه وده اللي
الكتاب هيبني عليه بصوره
كبيره الفصل الثاني جاذبيه التداول
ومخاطره الفصل الثاني بيناقش سحر التداول
وجاذبيته من ناحيه وفي نفس الوقت المخاطر
الخفيه اللي فيه مارك دوجلس هنا بيجاوب
على سؤال مهم ليه في ناس كتير بتدخل مجال
التداول؟ وايه اللي يخلي اغلبهم برده
يفشلوا؟ اول حاجه اغراء التداول التداول
بيقدم لاي شخص حريه غير محدوده انت حرفيا
بتدخل سوق في الاف الفرص ومش مطالب تتبع
اي قواعد انت اللي بتحط القواعد بنفسك ما
فيش مدير بيقول لك انت بتعمل ايه وممكن
تشتغل من اي مكان وفي اي وقت في احساس
جميل جدا يمثل اثاره ونشوه لما تكسب صفقه
وكمان في جانب الانا بتحس انك بطل انت
اللي صنعت هذا الربح وخصوصا لما توقعاتك
بتصيب والمكسب يتحقق كمان فكره ان الربح
غير محدود نظريا بتخلي الناس يحلموا ان
انا ممكن احقق ثروه كبيره وبسرعه فالتداول
في سحر الحريه المطلقه والفرصه انك تعبر
عن نفسك وامكانياتك بلا قيود المؤلف وصف
التداول بانه نشاط بيدي الفرد حريه ابداع
غير محدوده حريه عاده مش بنلاقيها في
حياتنا العمليه اللي مليانه قيود زي ما
الحريه دي جذابه جدا هي نفسها مصدر الخطره
اكبر في التداول مارك بيقول ان حريه غير
المحدوده مع احتمالات غير محدوده بتفرض
تحديات نفسيه استثنائيه قليل جدا من الناس
بيكونوا مستعدين ليها احنا اتربينا طول
عمرنا في مجتمعات بتحط لنا قواعد وحدود من
واحنا صغيرين في البيت في المدرسه في
الشغل او حتى في المجتمع دايما في تعليمات
وضوابط بتنظم حياتنا فجاه لما ندخل عالم
التداول بنلاقي غياب للهيكل ده كله ما فيش
قواعد ثابته غير القواعد اللي احنا بنحطها
ما فيش حدود لرغباتنا او تحركاتنا غير راس
المال اللي معانا النتيجه معظم الناس بدون
ما تحس بترفض انها تفرض على نفسها قواعد
في البيئه الحره دي حتى لو عقلهم عارف ان
وجود القواعد مهم مارك بيقول ان نفس السبب
اللي بيجذبنا للتداول الحريه المطلقه هو
اللي بيخلينا بشكل طبيعي نقاوم فكره خلق
القواعد لنفسنا المشكله ان تداول من غير
قواعد اشبه بالقياده باقصى سرعه من غير
حزام امان ولا اشارات مرور الحريه موجوده
اه بس العواقب خطيره مارك هنا بيحذرك
وبيقول لك انك لو عايز تنجح بشكل ثابت
لازم تنشئ هيكل وقواعد خاصه بيك وتلتزم
بها مهما كانت الحريه مغريه وفعلا معظم
المتداولين مش بينتبهوا للحته دي الا بعد
ما الالم يعلم فيهم بعد خساره كبيره
تخليهم يعيدوا التفكير في اللي هم بيعملوه
بنشوف متداولين كتير بيدخلوا في صفقات
عشوائيه من غير خطه وده اللي بيسميه
الكاتب بالراندوم تريدين او التداول
العشوائي عشان يخنعوا نفسهم ان الخساره جت
بسبب الحظ مش بسبب سوء تخطيطهم مثلا مارك
شرح هنا ان بعض الناس بتتعمد تخلي اسلوب
تداوله عشوائي علشان لو الامور مش يتغلط
يلوموا الحظ ظروف السوق يلوموا اي حد غير
نفسهم لكنه بياكد ان الحقيقه الصعبه في
التداول لو عايز تكون ثابت في مكسبك لازم
من البدايه تفترض ان اي نتيجه بتحصل انت
المسؤول عنها ودي من اقوى العبارات اللي
موجوده في الكتاب وعلى فكره الكتاب ده فيه
عبارات كثير تتبروز عموما الفصل ده كمان
بيستعرض شويه مشاكل نفسيه شائعه بتواجه
اللي داخلين بالسوق زي مشكله عدم الرغبه
في وضع قواعد التداول زي ما قلنا اغلب
الناس عندها مقاومه داخليه ان هي تقيد
نفسها جوه السوق احنا بنحس اخيرا ان احنا
في يوتوبيا ما فيهاش ممنوعات ما فيهاش
قيود ما فيهاش حواجز فصعب نقنع نفسنا ان
احنا نحط حدود والتزامات والحاجه دي ممكن
تتغلب عليها بس بعد تجربه مريره او وعي
كبير من الشخص نفسه باهميه القواعد
لابقائه في اللعبه ودول قليلين جدا الا ما
رحم ربي المشكله الثانيه هي مشكله الفشل
في تحمل المسؤوليه التداول يعتبر اكث حاجه
قرارها شخصي 100% انت اللي بتقرر امتى
تدخل الصفقه وامتى تخرج منها ما فيش قرار
اجباري ما فيش حد بيفرض عليك حاجه مارك
بيقول ان ما فيش حاجه بتحصل في السوق غير
لما انت تبدا قرار بنفسك انت اللي بتحدد
هي هتبتدي امتى والصفقه هتفضل شغاله طول
ما انت سايبها ومش هتنتهي غير لما تقرر
انت تقفلها يعني كل البدايه والنهايه تحت
ايدك ورغم كده بنلاقي ناس بتلوم السوق او
الاخبار او توصيات فلان او تحليلات علان
وده طبعا بيكون موجود فقط في حاله الخساره
ولكن لما الشخص ده بيكسب انتم عارفين
بيقول ايه؟ بيقول انا شاطر ولو خسر اي حد
غيره السبب يعني السوق غدار او الوسيط ضحك
عليا او يستحضر بقى الحاجه الجديده الحلوه
اللي هي الحيتان وكبار المتداولين
والاصابع الخفيه اللي بتلعب في السوق
الهروب من تحمل المسؤوليه بيخلي الشخص ما
يقدرش يتعلم من اخطاه لانه اساسا مش معترف
بيها مارك هنا بيشدد ان قبولك الكامل
للمسؤوليه عن قراراتك ونتائجها هي شرط
اساسي لتحقيق ربح ثابت من السوق طول ما
انت شايف الخساره بسبب عامل بعيد عنك عمرك
ما هتعدل تصرفاتك عمرك ما هتطور نفسك
وهتفضل تعيد نفس هذه الاخطاء وطبعا نفس
الاخطاء نفس النتائج المشكله الثالثه هي
مشكله الادمان على المكافات العشوائيه ودي
فكره نفسيه ظريفه اعتقد دلوقتي معظمنا
عارفها ولكن اذا ما كنتش عارفها خليني
اقول لك على قصه ظريفه شرحها مارك في
الكتاب عن هذا السلوك وهي دراسه على قرود
لو جبت قرد وخليته يعمل مهمه وكل مره ينجح
فيها تدي له مكافاه موزه مثلا القرد
هيتعود على هذا الامر ومش هيعمل المهمه لو
بطلت المكافاه انما لو اديته المكافاه على
سبيل المفاجاه العشوائيه يعني جيت كده من
الباب للطاق واديته موزه مره بعد المهمه
مره في وسط المهمه مره قبل المهمه هتلاقي
القرد يفضل يحاول ويكرر المهمه بصوره
عشوائيه على امل ان هو يحصل على المكافاه
في الاخر حتى لو بطلت تديها له خالص
هنفترض مثلا ان انت بتقول للقرد ده نط وكل
ما ينط تدي له موزه وبعد كده اول ما تشوفه
تدي له موزه في وسط النطه تدي له موزه مره
تدي له موزه ومره ما تديلوش هتلاقيه كل ما
بيشوفك قاعد يتنطط عشان يحصل على هذه
الموزه على حسب كلام مارك دوجلس البشر
برده كده اول كم صفقه ناجحه بالصدفه ممكن
يغرب متداول الجديد جديد لو كسب بالصدفه
وهو مش عنده خطه او مش عارف حتى هو كسب
ازاي ده اسوا حاجه ممكن تحصل للمتداول
الجديد في السوق تخيل ان مكسب في الاول هي
من اسوا البدايات اللي ممكن تحصل لك في
السوق ده بسبب ان المتداول المبتدئ ده في
الصفقات اللي بعدها هيبتدي يتهور معتقد
طبعا انه شاطر بالفطره ويبتدي استعرض بقى
قصه النجاح للشخص اللي اتبهدل في حياته
لغايه ما عرف التداول خلاص بقى هيبتدي
ينطلق ويكسر الدنيا المكسب العشوائي ده
بيخلي الواحد واحد يدمن احساس المفاجاه
الساره المتمثل في الربح اللي حصل له في
اول كم صفقه في السوق ويفضل يطارد السوق
بكميه صفقات كبيره جدا حتى لو الاحتمالات
ضده فممكن تلاقيه داخل صفقه من غير اي سبب
على الاطلاق فقط لانه منتظر ايه الموزه
الربح اللي كان بيجي له بصوره كبيره زي ما
القرد كان بيتنطط المتداول المبتدئ هيبتدي
ايه مش هيتنطط هيتداول وده نوع من انواع
الادمان الخطير جدا لانه بيعطل قدرتنا على
الالتزام بنظام ثابت طول ما انت بتجري ورا
المفاجات مش هتقدر تبني منهج منضبط وهتفضل
تخاطر بشكل فوضوي المشكله الاخيره وهي
الاعتماد على السيطره الخارجيه بدل من
التحكم الداخلي بمعنى ان تربيتنا
الاجتماعيه معوده معظمنا نعتمد على عوامل
خارجيه لتحقيق اللي احنا عايزينه في الشغل
مثلا زي ما ذكرنا احنا في الشغل بنعتمد
على فريق العمل او اوامر المدير وفي البيت
بيجي نصائح الاب والام والعيله وفي
المجتمع عندنا الحكومه ولكن مش دي المشكله
بس المشكله ان احنا اكتسبنا اساليب للضغط
على غيرنا عشان يتصرفوا بطريقه تتناسب مع
رغباتنا زي الاقناع والجدل واللوم اما في
السوق ما فيش الكلام ده السوق مش شخص تقدر
تقنعه او تزن عليه السوق مش بيعمل حساب
لحد فلازم تتحول من فكره التحكم الخارجي
انك تستنى حد يقول لك تعمل ايه او تلوم حد
الى فكره التحكم الداخلي انت بتتحكم في
نفسك في قراراتك وانفعلاتك لان ده الشيء
الوحيد اللي تحت سيطرتك فعلا قبول حقيقه
انك لا تتحكم الا بذاتك بيحررك من وهم ان
في حد هيجي يجي ينقذك او يوجهك جوه السوق
الفصل ده مهم جدا وبيكشف لنا ان التداول
مش مجرد رسوم بيانيه او ارقام دي لعبه
ذهنيه من الدرجه الاولى السوق ممكن يغري
اي حد بمكاسب مهوله ولكن بدون قواعد
وانضباط نفس الحريه اللي شدتك ليه ممكن
تدمرك بصوره كبيره مارك بيدينا مثال واقعي
ممكن يحصل لاي حد تخيل متداول جديد في
السوق الامريكي دخل اول صفقه ليه على سهم
بشكل عشوائي وكسب مكسب كبير وسريع هيحس
انه اذكى واحد في العالم فيقرر يرمي نص
المحفظه في صفقه ثانيه من غير ما يحلل او
حتى يخطط لان السوق بالنسبه له سهل فجاه
الصفقه الثانيه تفاجوا بخساره كبيره وبدل
ما يلوم نفسه غالبا هيقول ده السهم لعب
بيا دي اخبار مفاجاه ما كانش حد عامل
حسابها او القطاع ده قطاع تعبان وهيرجع
يكمل بنفس الاسلوب العشوائي فتره لحد ما
يخسر كتير جدا ويمكن يخرج من السوق خالص
وهو مقتنع ان التداول قمار وحظ في المقابل
الشخص اللي هياخد دروس من الخساره وهيفهم
انه دخل من غير خطه او قواعد ده عنده فرصه
انه يصلح المسار في نهايه الفصل مارك
دوجلس بينصحنا ضمنيا استمتع بحريه التداول
وفرصه بس اعرف ان النجاح هيجي لما تحط
لنفسك نظام والتزام تقبل المخاطره لازم
تتقبل مسؤوليه قراراتك 100% وما تسيبش
المكاسب العشوائيه تخدعك وتنسيك الانضباط
وافتكر دايما ان السوق ما بيرحمش اللي مش
عاملين حساب المخاطر الحريه حلوه بس لازم
تكون معاها انضباط ذاتي والا هتتحول لفوضه
مضره الفصل الثاني تقريبا مارك دوجلس رمى
علينا كل حاجه ده اسلوب بيستخدمه الكتاب
عشان يعني ينهي على ما يسمى الريزيستنس او
المقاومه اللي هتكون موجوده عندك انت
كقارئ اداك مجموعه كبيره جدا من الامثله
والسيناريوهات والاخطاء وكل هذه الامور
اذا قريت ملخص للكتاب غالبا هيتناول هذه
النقاط اللي موجوده عندنا ولكن في الفصول
الجايه هيمسك كل كلمه وكل حرف من اللي
احنا قلناه وهيناقشوا فصل بالكامل ودي قوه
الكتاب في وجهه نظري وقوه التجربه اللي
انا بحاول امررها لك دلوقتي انا ما يهمنيش
ان انت تكون فاهم وتطبق كل اللي يكون
موجود في الكتاب بصوره كبيره اذا انت
طبقته فده حاجه تخصك انت اللي هتستفيد في
النهايه ولكن لو هتطبق حاجه واحده فقط
بالكامل احسن ما ان انت تعرف كل حاجه وما
تطبقهاش او ما تبقاش فاهمها بصوره صحيحه
الفصل الثاني ده مارك توجلس لمسني بيه
بصوره كبيره وخصوصا الجزئيه الخاصه
بالتعامل تعامل مع الناس زي ما انتم
عارفين انا بشتغل في الاسواق الماليه من
2008 انا اتعاملت مع الاف المتداولين من
المحيط للخليج مع اختلاف حجمهم سواء كانوا
افراد او حتى لما جيت دبي اتعاملت مع ناس
شغالين في صناديق تحوط وكل هذه الامور
واقدر اقول لكم ان كل كلمه قالها مارك
دوجلس صحيحه 100% انا عايز اقول لك ان
معظم الناس متداولين في السوق سواء كانوا
بيقولوا او ما بيقولوش ما شفتش حد سمع عن
التداول في حياته الا لو تداول وجرب زي ما
بنقول كده حظه نجرب الحاجات اللي اعلمها
في حياته بتنفعه في السوق ولا لا وكتير
جدا بيبقوا جايين التداول كاند جيم يعني
خلاص المعلومات اللي عندي والحاجات اللي
عندي هتداول بيها وزي بقى ما نجحت في شغلي
ونجحت في كاريري ونجحت في اي حاجه هنجح في
التداول والنقطه اللي انا عايز اديها حقها
فعلا وهي نقطه الانا دي اخطر حاجه في
التداول صدقني مش الربح الكبير وكل هذه
الامور والثراء دي ممكن تكون حاجات عند
شباب صغيره ممكن تكون احلام بريئه بس
الحقيقه ان الناس اللي بيدخلوا في السوق
بيبقوا عايزين يقولوا ان انا اللي كسبته
يعني مثلا اديك على سبيل المثال ممكن
متداول في مصر الفايده هناك 25% لو تداول
وعمل 10% صدقني ال 10% دي على قلبه زي
العسل لان بالنسبه له ال 25% اللي بياخدها
من البنك دي عادي اي حد بيقدر يحصل عليها
بس انا اللي حصلت على 10% دي لا تتخيل حتى
لما بتعامل مع كبار المستثمرين في
الاستشارات على سبيل المثال تلاقي مستثمر
عنده محفظه بعشرات الملايين وما فيش
مستشار في السوق مرحلو ومع كل واحد
بيقابله يقول له والله اصل انا بعمل
المحفظه دي بنفسي وانا ما باخدش راي حد بس
مهتم اسمع رايك عشان يحافظ على الانا بعض
المتداولين لون وشهم بيتغير لما بقعد
اناقش قراراتهم الاستثماريه لما امسك
المحفظه واقعد افند فيها ده غلط وده صح
وده اللي يتعمل وده اللي ما يتعملش الناس
بتنهار عند هذه النقطه وانا السبب الرئيسي
ان انا عمري ما هكون مستشار ناجح مع الفئه
دي من الناس ان انا برميها على الشخص مش
بزوقها له فما ببقاش الشخص المفضل اللي
الناس دايما بتروح له بس دي حاجه لغيري
يعملوها شخصيا انا شايف ان ما يبقاش عندنا
مشكله والمشكله بتكون كبيره انت بتتكلم
على تداول في الاسواق الماليه وبدل ما
نركز في الحل نركز في اقناع الشخص ان هو
محتاج هذا الحل دي حاجه مهمه بس مش ليا
وقبل ما نخش في الفصل الثالث عايز برده
يعني انهي على اي مقاومه تكون موجوده عندك
هذه المرحله مقاومه اللي هو مش انا او انا
مش هعمل كده لا لازم تعرف ان انت مش مميز
وان في حاجات لازم تكتسبها عشان تحقق
الهدف اللي انت نفسك فيه عشان تاخد خد
الجانب الايجابي من التداول فما تنساش هذا
الامر الفصل الثالث تحمل المسؤوليه
العنوان واضح الفصل بيركز على فكره تحمل
المسؤوليه كمتداول يمكن الكلمه نفسها
سمعناها كتير في حياتنا بس تطبيقها في
التداول ليه معنى خاص ومش سهل زي ما يبدو
مارك دوجلس بيقول ان التعلم تحمل
المسؤوليه بالكامل في تداولاتك مرتبط
ارتباط وثيق بالنجاح في السوق لازم تفهم
بعمق ازاي انت مسؤول عن نجاحك او فشلك
عشان تقدر فعلا تحافظ على نجاحك في السوق
وتحقق الربح المستمر طيب يعني ايه تحمل
المسؤوليه هنا؟ يعني ببساطه اي صفقه
بتفتحها اي ربح او خساره بيحصل انت اللي
اخترتها وانت اللي مسؤول عنها مش السوق مش
الاخبار مش البروكر بتاعك مش المحلل اللي
انت بتابعه مش الشخص اللي انت مشتري
التوصيات بتاعته انت المسؤول على كل اللي
بيحصل في حسابك الفكره دي سهله في الكلام
لكن صعبه نفسيا لان تحمل المسؤوليه كليا
معناها تحمل الالم النفسي بصوره كامله
كثير من الناس بيحاولوا يهربوا من القلم
ده زي ما شفنا في الفصل اللي فات عن طريق
الكثير من الامور او كثير من الشماعات زي
القاء اللوم على اي حاجه موجوده حواليه
انما مارك هنا بياكد ان ده اكبر عائق امام
التعلم والتطور طول ما انت مش معترف بان
الغلط من عندك عمرك ما هتقدر تصلحه مارك
تناول ان انت محتاج تتخيل نسخه مستقبليه
من نفسك المتداول الناجح اللي انت بتطمح
ان تكونه ولازم تبدا تشكله بنفسك تخيل
نفسك حرفيا كانك نحات بيشكل تمثال الخام
او الماده اللي انت بتعمل منها هذا
التمثال هي معتقداتك وافكارك الحاليه
والادوات هي رغبتك واستعدادك للتعلم
والمطرقه او الازميل هي الممارسات
والانضباط اللي هتطبقه انت بتصنع نسخه من
شخصيتك علشان تبقى المتداول المحترف اللي
نفسك فيه الموضوع مش مجرد ان انت تقرا
كتاب استثمار او تتعلم شويه استراتيجيات
دي عمليه تغيير كامل للشخص شخصيه وبصوره
تدريجيه والمثال ده جميل جدا ومعبر جدا
لانه وضح لك هنا بمنتهى البساطه ان مش بس
الصوره اللي انت شايفها الصوره دي انت
بتتقنها وبتخليها جميله بالايه بالازميل
او المطرقه اللي هي الممارسات والانضباط
اللي هتطبقه يعني التطبيق هو اللي بيخلي
التمثال شكله حلو هو ده اللي بيدي له
الفينش الجميل وان انت كل ما بتزيد من هذه
الممارسات كل ما بتخلي شكل التمثال احلى
وتفاصيله ادق وهنا هنا بيجي دور تحمل
المسؤوليه لان اول ما تعترف لنفسك اه انا
اللي غلطت هنا وهنا هتبدا فعليا تعلم
مهارات جديده وتصرفات جديده مكان القديمه
اللي كانت بتسبب لك الخساير مارك شبه
العمليه دي بانها تشكيل للبيئه الذهنيه
انت هتبني داخل عقلك هيكل جديد من
المعتقدات والمواقف تجاه التداول الهدف
الكبير عند اي متداول عاده هو تحقيق الربح
باستمرار او الثبات في الاداء
الكونسيستنسي عشان توصل لكده لازم تفكر زي
ما المتداولين المحترفين بيفكروا مارك
بيقول افضل المتداولين بيفكروا بطرق فريده
من نوعها اكتسبوا هيكل ذهني بيخليهم
يتداولوا من غير خوف وفي نفس الوقت ما
بيخليش الثقه الزايده تاخدهم للتهور
النتيجه انهم تقريبا الغوا تاثير الخوف
والتهور على تداولاتهم وده مربط الفرس لو
قدرت تتداول بدون خوف لكن برده بدون تهور
هتعرف تحقق نتائج ايجابيه ثابته طيب ازاي
نوصل للحاله دي؟ الفصل ده بيشير لنقطتين
اساسيتين التخلص من الخوف وتطوير ضبط
النفس اللي هو التحكم في التهور اول حاجه
القضاء على الخوف معظم الاخطاء اللي
بنعملها في التداول جايه من خوف بشكل ما
الخوف ممكن يخليك تتردد وما تدخلش صفقه
ممتازه لانك خايف من خساره رغم ان شروط
استراتيجيتك كلها متحققه او تدخل بس تخرج
بدري قبل ما الهدف يتحقق لانك قلقان ان
المكسب الصغير اللي قدامك يضيع الخوف كمان
بيخلينا ننكر الحقائق ممكن تفضل ماسك سهم
خسران ومش عايز تقفل الصفقه لان مجرد مجرد
اغلاقها هيعني انك معترف فعلا بالخساره
فبتخاف من الالم النفسي وبتتعلق بالامل
بان السعر ممكن يرجع مره اخرى كل التصرفات
دي نابعه من خوف لما تتخلص من الخوف
هتختفي عندك حاجات زي التسويف في الخروج
او امساك خساره كبيره لفتره زمنيه طويله
او الدخول المتاخر بعد ما الفرصه راحت
بسبب التردد مارك بيقول لما الخوف يروح مش
هيكون في سبب للاخطاء دي وهتختفي فعليا من
تداولاتك انما طبعا التخلص من الخوف
بالكامل حاجه محتاجه شغل عميق على النفس
هنشوف ازاي كمان شويه الامر الثاني وهو
الكبح التهور والسيطره على النشوه على
الجانب الاخر المشكله مش في الخوف بس حتى
النشوه الزايده او اللي بيسميها اليوفوريا
ودي بتحصل بعد سلسله من المكاسب او ما
يسمى بالوينينج ستريك الوينينج ستريك دي
او المكاسب المتتاليه دي ممكن تكون مدمره
زيها زي الخوف زيها زي الخساره بالظبط
ساعات بعد ما تكسب كم صفقه تتخيل نفسك ملك
السوق وان ما فيش صفقه هتخيب معاك الاحساس
الجميل ده هيخليك تستهتر تكبر حجم الصفقه
عن المعتاد او تدخل في صفقات عشوائيه
مخالفه لاستراتيجيتك لانك حاسس بالصوت
وهنا بيحصل التهور افضل المتداولين في
العالم استوعبوا الدرس ده كويس زي ما لازم
تتغلب على خوف لازم كمان يبقى عندك انضباط
داخلي يمنعك من الانجراف وراء الثقه
المفرطه واللي بيحصل بسبب سلسله من
المكاسب او ما يسمى بالوينينج ستريك يعني
بمنتهى البساطه لازم تضبط نفسك وقت النشوه
زي ما بتظبطها وقت الخوف ودول هم
المشكلتين الرئيسيتين واللي حاول مارك
دوجلس انه يشرحهم ولكن بطريقه ثانيه ان هو
يعمل تصنيف لانواع المتداولين حسب تحملهم
المسؤوليه وتوازنهم النفسي مارك بيقسم
الناس او المتداولين لثلاث مجموعات رقم
واحد الكونسيستنت وينرز او الرابحون
المستمرون دول تقريبا اقل من 10% من
المتداولين منحنى الحساب بتاعهم بيكون
تصاعدي باستمرار طبعا في نزول بسيط متوقع
خسارات عاديه محسوبه ضمن سلسله من الصفقات
الكثير الناجحه الناس دي مش بس اتعلمت
ازاي تكسب فلوس دي حصنت نفسها نفسيا ضد
العوامل اللي بتعمل دوره الازدهار
والانهيار او البوم اند باست البوم اند
باست دول هم الاشخاص اللي بيخشوا بحساب
يتضخم وبعد كده ايه ينفجر يعني ايه ينفجر
يعني يكون معاه 1000 وصلها 10000 وبعد ما
توصل 10,000 ترجع زيرو زي البلونه بتتنفخ
وبعد ما تتنفخ وتكبر تنفجر ودي من القصه
القصص الممله اللي انا بسمعها في السوق اي
حد عايز يحكي لك قصته في التداول هيجي
يقول لك والله ا انا كان معايا 1000 بقوا
10000 وبعد ما بقوام 10000 نزلت لسته بعد
كده طلعت لسبعه بعد كده وصلت ل 40 بعد كده
الخلاصه ان هو هيبتدي بمبلغ وينتهي بزيرو
ودول طبعا على عكس الرابحون المستمرون لان
الجماعه دي التي تمثل اقل من 10% من
المتداولين لما بيكسبوا مش بيسيبوا النشوه
تبوظ عليهم الدنيا ولما بيخسروا بتبقى
خساره عاديه مش بيسيبوا الخوف يشل حركتهم
النوع الثاني من المتداولين وهم الخاسرون
المستمرون ودول حوالي 30 ل 40% من
المتداولين دول بقى عكس الناس اللي قبل
كده تماما منحنى حسابهم نازل باستمرار
شويه مكاسب صغيره وسط بحر من الخسائر
الناس دي مهما قعدوا في السوق في حاجات
اساسيه مش عايزين يتعلموها او يواجهوها هم
عايزين يكسبوا كده يمكن يكون عندهم اوهام
عن السوق او عن نفسهم بتخليهم يفضلوا
يغلطوا بدون ما يصلحهم ودول بصراحه مارك
دوجلس لو كان عايش دلوقتي في ظل تالق
السوشيال ميديا كان عرف يتكلم عليهم اكث
من كده لان الناس مش بس بتكتفي ان هي
بتخسر او بتعمل حاجه غلط ده هم كمان
بيحاربوا اللي بيعمله صح الناس دي في
بعضهم بيوصل من كتر الضغط النفسي الى انه
يتحول لشخص ينتقد اي حد موجود في المجال
وربنا ما يوقعك في طريقه الشخص ده لانه
هيحبط معنوياتك وهيدمرك واستحاله هيديك
فرصه تبقى احسن منه الناس دول بصراحه
توحشوا بصوره كبيره مؤخرا النوع الثالث
وهم المتقلبون اللي هم البوم اند باست
تريدرز الناس اللي قصتهم بتبتدي بمبلغ
صغير وفي النص بيبقى في ذروه كبيره وفي
الاخر بتبقى تقريبا زيرو دول بالنسبه
لمارك حوالي نص المتداولين او اكث شويه
وده السيناريو اللي بيحصل لكثير من اللي
بيتعلموا يكسبوا فلوس على نطاق محدود
بمعنى ان تلاقي الواحد فيهم فعلا عايز
يتعلم وعايز يتداول في السوق ويبدا يكسب
ويعمل نتائج حلوه للفتره لكن بسبب ان
معلوماته في السوق وتاهيله في السوق منقوص
وخصوصا الجانب النفسي اللي ما بيكون
بيكونش عنده فيه اي حاجه او حتى لو عنده
القليل ما بيكونش واصل لمرحله النضج فما
عندوش اليات في التحكم في النشوه او في اي
عوامل نفسيه ثانيه بتلاقيه فجاه وقع في
خطا كبير مسح كل مكازه ويقع ضحيه لدوره
الازدهار والانهيار ودي شائعه جدا جدا
يكسب يحس بالثقه المفرطه يتهور يخسر جامد
يفوق ويرجع ثاني لهذه السلسله وهنا مارك
شرح ان النشوه الزايده مع قله الخبره
بتخلي احتمال وقوع الشخص في اخطاء جسيمه
في اعلى حالاته وقت ما يكون ايه كسبان
لانه اخر حاجه هيبقى مركز فيها هو اداره
المخاطر خصوصا وقت ما يكسب والحساب يزيد
واشار لمفهوم مهم جدا وهو مفهوم التدمير
الذاتي او السلف سابوتاج احيانا الواحد
عنده لا شعوريا احساسا انه مش مستحق
المكسب الكبير ده فتلاقيه غصب عنه عمل
تصرف احمق ضيع كل اللي كسبه كنوع من انواع
العقاب للنفس بصوره غير مباشره او لانه مش
مصدق انه يستحق النجاح ده غرايب النفس
البشريه فظيعه يا ساده وهنا عايز اقول لكم
ان اسوا حاجه ممكن تعملها في حياتك هو ان
انت تفهم البشر جواها ايه البشر جواها
بلاوي عشان كده التعامل مع الجانب النفسي
للاشخاص صعب جدا فايا كان بقى السبب ان هو
عايز يدمر نفسه لانه شايف ان هو لا يستحق
او عايز يكسب كتير عشان شايف ان هو يستحق
فهتلاقيه دائما بيلف بهذه الدايره بسبب او
باخر مهما كان قصته فهي قصه بوم اند باست
وصدقني بتبقى ممله قوي لما بتسمعها من ناس
وكتير عموما معظم المتداولين بيقدر سنين
في الحلقه دي البعض بينجح ان هو يكسرها
وينتقل للرابحون المستمرون الكونسيستنت
وينر بعضهم بيستسلم ويعتزل التداول تماما
وهو فاكر ان المشكله في السوق او الحظ ومش
مستوعب انها كانت فيه هو في نفسيته في
الجانب النفسي اللي كان ناقص في تداولاته
والناس دول انا بحبهم قوي لان على فكره
الناس دي مجتهده الناس دي مش داخله السوق
لعبه الناس دي فعلا بتبذل مجهود الناس دي
بتتعلم بتحاول ان هي تعرف استراتيجيات
بتتعلم علم على قدها اللي هم قادرين
يعملوه بيعملوه يعني الناس دي ما بتفتحش
حساب وتتداول مباشره ولكن المشكله ان هو
لما بيقع في هذه الدوامه بتاعه البوم
اندست الانجاز الحقيقي في حياته ان هو
يعرف يخرج منها ودول انا بحاول اصطادهم
بصراحه بالفيديوهات اللي انا بعملها وحتى
بالكتب اللي زي كده المحتوى بتاعي هدفه
الرئيسي ان هو يستفز شخص ويفهمه ان اللي
هو فيه اي حد ممكن يكون فيه وان انت تقدر
ان انت تنجح في السوق لو انت قادر تعمل
المطلوب ولا تتخيلوا ان اسعد حاجه في حيات
حياتي لما بلاقي الكومنتات اللي موجوده
لناس بتحكي قصص ان هم كانوا بيعملوا ايه
واول ما اتفرجوا عليا ايه اللي اتغير
معاهم ودي بقى انا ما بزهقش منها الصراحه
لان ده واحد من اهدافي في السوق ان انا
اقدر اعمل تغيير حقيقي في الفتره اللي
ربنا كاتب لي فيها ان انا اكون موجود في
السوق طيب بعد اللي حصل في الفصل الثالث
ده ايه دخل تحمل المسؤوليه بكل هذه الامور
مارك ببساطه كان عايز يقول لنا ان مفتاح
الخروج من دوامه المكسب والخساره
والانطلاق نحو الارباح هو ان انت تعترف
بمسؤول ليتك الكامله عن كل تصرف ونتيجه
وتبدا تغير اللي جواك بناء على هذا الاساس
هتخلق نسخه جديده من نفسك كمتداول نسخه
مسؤوله منضبطه ما بتخافش من خساره ولا
بتفقد تركيزها مع مكسب الكلام ده طبعا
محتاج شغل والكتاب هيكمل معانا ويورينا
ازاي نعمل هذا التغيير الداخلي ولكن اهم
خطوه هو قرار داخلي قوي انا صاحب الفعل
وانا صاحب النتيجه مارك دوجلس قال كلمه
مهمه جدا الواقع الصعب هو ان لو عايز عايز
تخلق ثبات في المكسب لازم تبدا من مهما
كانت النتيجه انا اللي مسؤول عنها بالكامل
لما تتبنى المبدا ده وتقتنع بيه ساعتها بس
تقدر تغير اللي انت محتاج تغيره في اسلوبك
وتفكيرك وفعلا المتداولين الناجحين بجد
بيمتلكوا الصفه دي كل صفقه عندهم تجربه
تعليميه فريده من نوعها لو حصل خطا
بيدوروا على سبب وبيعالجوه مش بيلوموا
السوق او الشخص اللي قال لهم المعلومه ودي
حاجه جدا مهمه اذا انت اتحملت المسؤوليه
انت كل صفقه في السوق هتكسب منها مش هتكسب
فلوس هتكسب بخبره ومهاره اذا كسبت هتحاول
تتعلم ازاي لو جت فرصه زي دي تكسب منها
اكتر وازاي تكرر نفس النوع من الفرص ولو
خسرت هتقعد تدور ازاي تقلل الخساره دي في
المستقبل او حتى تتفاداها المبدا ده لوحده
قادر يجي يغير كل حاجه في التداول فالربح
المضمون اللي موجود من كل صفقه مش موجود
لان انت ما بتتعلمش حاجه من اي صفقه سواء
اللي بتكسب او اللي بتخسر بالعكس انت بتضر
من الاثنين لو كسبت اظن احفظنا هتتهور
وتخسر كل حاجه واذا خسرت هتخاف وتتلاعب بك
المشاعر عشان يكون عندك خساره اكبر في
نهايه الفصل ده بنخرج بحقيقه انه تحمل
المسؤوليه هو الباب اللي هندخل منه لعالم
احتراف التداول وهو مش مجرد شعار لان ده
فعل يومي قبل ما تدخل في اي صفقه اسال
نفسك هل انا مستعد اخاطر بالفلوس دي ولو
خسرت مش هلوم غير نفسي وبعد الصفقه هتجري
على طول عشان تحصل على ربحك الاكيد
والمضمون والمجاني وهتسال نفسك ايه اللي
عملته صح وايه اللي عملته غلط واذا كان صح
ازاي اكرره وازوده واذا كان خطا ازاي
اتفاداه واقلله؟ العقليه دي هتفتح لك طرق
التعلم والتطور بدل ما تقفلها باللوم
والتبريرات الفصل الرابع الاتصاق كحاله
ذهنيه الكونسستنسي از ستيت اوف مايند هنا
مارك دوجلس بيدخل على لوب الموضوع ازاي
تحقق الثبات في الاداء كمتداول من خلال
حالتك الذهنيه يمكن كلمه الثبات بالنسبه
لك معناها ان انت تكسب باستمرار طبعا ده
الهدف لكن مارك عايز يورينا ان ده نتاج
لحاله عقليه معينه اكت منه مجرد
استراتيجيه او تحليل اللي بيميز افضل
المتداولين عن غيرهم مش ايه اللي هيعملوه
او امتى بيعملوه لكن ازاي بيفكروا في اللي
بيعملوه المتداول الشاطر مش عنده مؤشر
سحري او معلومه سريه ولكن عنده عقليه
بتخليه يتصرف بشكل صحيح بصوره مستمره فلو
انت هدفك تبقى محترف وثابت في مكسبك لازم
تبدا من فرضيه ان الحلول جوه دماغك مش في
السوق الثبات هو حاله ذهنيه في الاساس
مبنيه على طرق تفكير معينه خاصه بالتداول
مارك هنا بيلمس نقطه معظمنا مر بيها ساعات
بتحس ان التداول سهل جدا مثلا اخدت كم
صفقه مظبوطه ورا بعض والدنيا تمام والحساب
ابتدى يزيد فتقول بصوره نمطيه ده انا لو
كل يوم عملت كده هبقى مليونير دي شغلانه
جميله جدا بعد كده تحاول تكرر نفس اللي
عملته ثاني وتلاقي النتائج مختلفه ويمكن
تخسر خساره كبيره كمان فتستغرب ازاي السوق
كان كريم معايا امبارح والنهارده قلب عليا
التناقض ده محير مارك بيقول قول فعلا في
تناقض ظاهري ازاي التداول ممكن يبقى
بالسهوله والمتعه دي احيانا وفي نفس الوقت
يكون صعب تحافظ على المكسب ده بشكل مستمر
الاجابه من وجهه نظر الكاتب ان كل اللي
شفته في اللحظات السهله ده كان انعكاس
لحالتك الذهنيه وقتها لما كنت مستمتع وما
فيش خوف او تردد يمكن لانك كنت بتجرب على
حساب تجريبي او حسابك كان صغير فمش قلقان
عليه فكل ده كان مديك ثقه فبالتالي ادائك
كان في احسن حلقته والسوق بالنسبه لك اصبح
سهل لكن تكرار الحاله الذهنيه دي يوميا هي
التحدي الحقيقي احنا عاده بنربط سعادتنا
او ثقتنا باحداث خارجيه هكون سعيد لو كسبت
النهارده هفقد ثقتي لو الصفقه دي خسرت
انما مارك بيعمل مقارنه جميله الثبات في
التداول زي السعاده الاثنين حاله ذهنيه
السعاده الحقيقيه بتيجي من جوه بغض النظر
عن الظروف لو بتعتمد على بره او على ظروف
خارجيه هتكون موسميه نفس الكلام ده ينطبق
على التداول لو ثباتك وثقتك في نفسك جايه
من بره من الصفقات يعني عايز السوق يديك
دايما مكسب عشان تحس بالثقه عمرك ما
هتستمر لازم الثبات يجي من جواك انت من
ايمانك لمبادئ معينه وتوقعات واقعيه بتخلي
حالتك النفسيه ثابته سواء كسبت او خسرت
لما تكون في حاله ذهنيه مظبوطه النتائج
هتنعكس تلقائيا على حسابك لكن لو بتسعى
للثبات عن طريق السيطره على السوق وده
مستحيل هتفضل في دوامه الاحباط صفقه توديك
وصفقه تجيبك مارك بيوضح ان حالتك الذهنيه
هي محصله معتقداتك ومشاعرك لو فضلت تحاول
تكسب باستمرار من غير ما تغير نظيرتك
للسوق وجوانب شخصيتك في التداول هتلاقي
نتائجك مش ثابته زي بالضبط انك تحاول تبقى
مبسوط وانت مش مستمتع صعب تصنع احساس مش
موجود داخليا لازم تغير اللي جوه عشان
يبان بره وبالتالي مش كفايه تتعلم
استراتيجيه جديده او نظام اداره مخاطر
كويس طبعا دي حاجه مهمه بس مش هتضمن ابدا
النجاح لو المعتقدات اللي بتحرك سلوكك لسه
غلط او متذبذبه طب ايه المعتقدات او طريقه
التفكير اللي المفروض نتبناها عشان نحافظ
على هذا الثبات الذهني؟ الفصل ده بيحضرنا
بفكره مهمه هتيجي اكث في الفصول الجايه
وهي الفهم الحقيقي للمخاطره والتعامل
معاها مارك لمح كذا مره ان مفتاح تفكير
المحترفين انهم بيقبلوا المخاطره بالكامل
هنتكلم عنها قدام بالتفصيل بس دلوقتي يكفي
ان احنا نقول ان المتداول الثابت بيكون
تصالح تماما مع فكره الخساره قبل ما يدخل
الصفقه علشان كده ما بيخافش ومشاعره مش
بتتلخبط لو حصلت الخساره وده بيساعده
يلتزم بخطته على المدى الطويل كمان الفصل
ده بيركز على فكره التفكير في التداول
كعمليه مش كنتيجه لحظيه بمعنى المتداول
اللي عقليته صح بيبص للسوق كانه سلسله
لانهائيه من الفرص مش صفقه واحده مصيريه
لو فرصه راحت في غيرها كتير لو صفقه خسرت
عادي لسه في صفقات ثانيه هتكسب وتغطي
النظر للسوق بالصوره دي بتشيل عنك عبق
نفسي كبير انك لازم تكسب في كل مره وما
فيش حاجه اسمها لازم في السوق المهم تفضل
في اللعبه وتكسب على المدى الطويل في
اشاره للمفهوم اللي انا شخصيا بحترمه
بصوره كبيره وهو مفهوم الاستمراريه نقطه
اخيره ودي اللي اثرها مارك بمقارنه جميله
جدا مارك قال ان الثبات في التداول شبه
انك تكون مستمتع وبتلعب وانت رايق ساعات
بنعمل احسن اداء لما نكون متسليين وما فيش
ضغط تخيل مثلا انت بتلعب بلاي ستيشن فور
فان هتلاقي نفسك مبدع وبتجيب اجوان وعامل
شغل زي الفل بس لو فكرت تدخل بطوله او
تنافس لاعبين اخرين هتبتدي تخاف وتضغط
وبالتالي هتخسر واداءك هيبقى سيء جدا نفس
الحكايه افضل نتائج التداول بتيجي لما
توصل لمرحله انك مسترخي مش مشحون عاطفيا
لا بخوف ولا بغرور الحاله دي هي اللي
بيسميها مارك بالزون او المنطقه وده عنوان
الكتاب نفسه حاله التناغم الكامله بينك
وبين السوق الوصول ليها رحله هنشوف
تفاصيلها بعد شويه لكن البدايه انك تقتنع
ان الثبات ممكن وانه جاي من جواك انت
باختصار الفصل الرابع بيعلمنا ان الثبات
هو نتيجه عقليه سليمه غير تفكيرك بدل ما
تحاول تغير السوق ما تحكمش على شطارتك من
كم صفقه كسبتهم بالغلط الشطاره الحقيقيه
بتظهر في استمراريه ادائك وده هيجي لما
حالتك الذهنيه تكون ثابته اقبل الواقع
التداول سهل وقت ما تبقى انت في المزاج
الصح فخلي مزاجك الصح هو الطبيعي عن طريق
ان انت تتبنى معتقدات ايجابيه وواقعيه
وموضوع الثبات الذهني ده مش موضوع اختياري
لان انا كتير بشوف متداولين نتائج صفقاتهم
مش بتتحكم في نفسيتهم بس ده بتتحكم في
نفسيتهم ونفسيه اللي هم مسؤولين عنهم لو
كسب بيبسط الناس اللي في الشغل واللي في
البيت ولو خسر بينكد على اللي في الشغل
وعلى اللي في البيت في حقيقه صادمه شويه
بس حقيقيه التداول مش بيخسر فلوس بس في
بيوت اتدمرت بسبب التداول وانتجت لنا
اشخاص خطر على المجتمع في وجهه نظري طبعا
دي الحالات الاكستريم منهم ولكن في قصص
ماساويه كتير التداول كان جزء منهم
العاليه مهمه جدا جدا والجانب السلبي
بتاعها لا يقتصر على التداول فقط اذا سمحت
للصفقات ان هي تتلاعب بيك ففلوسك مش بس
الحاجه اللي انت هتخسرها افتكر الكلام ده
كويس دلوقتي بعد ما فهمنا اهميه العقليه
الفصل الجاي هيغوص اكت في عقلك انت ازاي
بتشوف السوق وازاي ادراكك ممكن يخدعك لو
عقليتك مش متحضره بصوره
كويسه الفصل الخامس ديناميكيات الادراك ذا
دينامكس اوف بيرسبشن في الفصل ده مارك
دوجلس بياخدنا الجوله جوه عقل المتداول
وقت ما يبص على الشارط او الاسعار وبيشرح
ازاي ادراكنا للمعلومات بيتشكل وازاي ممكن
يتشوه بسبب مخاوفنا او املنا هدف الفصل
الاساسي انه يعلمك تشيل عامل الخوف او
الالم النفسي من معلومات السوق بمعنى انك
تشوف السوق على حقيقته كمعلومات محايده مش
حاجه بتهددك او بتسعدك اول معلومه ذكرها
مارك ان السوق لا يصدر معلومات مفرحه او
مؤلمه المعلومه هي معلومه سهم طلع 5% او
نزل 5% ده في حد ذاته رقم اللي بيدي الرقم
ده معنى ايجابي او سلبي هو احنا وتصوراتنا
المتداول المحترف ممكن يشوف سعر سهم نزل
5% فيعتبره فرصه شرائيه رائعه مثلا يبقى
مبسوط لانه لقى فرصه جيده ولكن في متداول
اخر بيشوف نفس النزول ككارثه لانه شاري
السهم وبمارجن وفي حاله انكار اوريدي
خسران ولا يتحمل هذا الهبوط وبالتالي
بيشعر بالم وخوف نفس المعلومه ادت لشعورين
مختلفين 100% ليه عشان اطارنا الذهني
مختلف مارك بيقول الطريقه اللي دماغك مهيا
بيها هي اللي بتحدد ازاي هتفسر المعلومات
وايه شعورك تجاهها المحترفين وصلوا ان ما
فيش حاجه في السوق بتوجعهم نفسيا بالتالي
السوق ما بقاش فيه تهديد ليهم وبالتالي ما
فيش حاجه بتعميهم او تعطل تفكيرهم لان لو
ما فيش خوف ما فيش حاجه تخليك تعمل دفاعات
نفسيه زي انكار او اسقاط اللوم عشان كده
المحترفين بيعملوا حاجات بتحير بقيه الناس
عندهم ما يسمى بالصفاء الذهني او الفلو زي
ما مارك دوجرس بيقول شايفين فرص قدامهم
باستمرار وبيتعاملوا معاها بسلاثه ولو حصل
ولقوا نفسهم مش في الفلو يعني بداوا يحسوا
بتوتر او انحياز على طول بيعترفوا بهذا
الامر وبيقللوا تداولاتهم او يوقفوا
الفرصه مباشره لحد ما يرجع لتوازنه علشان
توصل للمرحله دي لازم تعيد صياغه علاقتك
بمعلومات السوق مارك عايزك تشوف السوق
بموضوعيه بدون تحريف او انحياز ما تخليش
التجارب السابقه المؤلمه او حتى السعيده
تخليك تشوف اللي حابب تشوفه بس مثلا لو
خسرت فلوس كتير في تداول الذهب قبل كده
ممكن عقلك يبقى مبرمج بربط الذهب بالقلم
فتلاقيك لا اراديا بتتجنب اي فرصه في
الذهب حتى لو كانت واضحه ومربحه لان مجرد
رؤيه الرسم البياني بتفكرك بخساره سابقه
او العكس لو سهم معين جاب لك مكاسب كبيره
قبل كده ممكن تبقى متحيز ليه وتستمر تدخله
حتى وهو بيدي اشارات سيئه ودي بتحصل مع
الاسهم اللي بتحقق ارتفاعات كويسه جدا
خلال ثلاث اربع سنين في السنه الخامسه لما
السهم خلاص يروح عليه ويبتدي ان هو يتراجع
في ناس كتير بتبقى متمسكه بالسهم ده لان
هم اوريدي بقى لهم ثلاث اربع سنين بيعملوا
منه فلوس ودي حاجه انت محتاج تتخلص منها
في الحالتين انت عندك حاجه خايف منها
وبتهرب منها وحاجه ثانيه هي تجربه حلوه
عايزها تتكرر باي شكل من الاشكال وهنا
الادراك بيكون مش موضوعي انت بتشوف السوق
من خلال عدسه ذكرياتك ومشاعرك وده خطير
جدا ومعظم الناس يا ساده بتشوف السوق بهذه
الطريقه مارك قدم مثال لطيف سماه حكايه
الولد والكلب بيوضح اننا ساعات بنفسر
المعلومات بناء على تجاربنا السابقه مش
على حقيقتها ولو في حاجه في السوق
ماتعلمناهاش او مش متوقعينها غالبا مش
هنشوفها اصلا هتفضل غير مرئيه لحد ما نوسع
مداركنا ليها يعني ممكن يبقى في نموذج فني
او فرصه فنيه معينه بتظهر قدامك وانت
حرفيا مش شايفها لانك عمرك ما فكرت
بالطريقه دي قبل كده ادراكك ببساطه مرتبط
بمعتقداتك الحاليه وهي دي اللي ممكن تخلي
ناس تشوف ظل ولد زي ضل كلب او ضل كلب زي
ضل ولد على حسب انت عارف الولد ازاي وعارف
الكلب ازاي طيب العلاج العلاج بمنتهى
البساطه هو سوفت وير جديد او على حسب
مقوله مارك دوجلس ديباجين يور منتال سوفت
وير ديباجين يعني بالنسبه للمبر المبرمجين
هو تصحيح الاخطاء اللي موجوده في البرنامج
وهو ده اللي مارك عايزه عايزك ان انت تشيل
الاخطاء البرمجيه اللي موجوده في عقلك
اللي هي المعتقدات او الذكريات اللي بتعمل
تشويه للادراك زي المتداول اللي خسر جامد
لما نهار الاسهم في 2008 شخص زي ده ممكن
يكون عنده اعتقاد ان كل طلوع لازم يكون
وراه هبوط عنيف كثير من الناس بتفكر كده
الصراحه لازم يكون في ازمه بعد كل صعود
لازم انهيار بعد كل صعود فبالنسبه له كل
ما يشوف السوق طالع شويه يتوتر ويخرج بدري
او حتى يراهن على الانهيار قبل ما يحصل
الاعتقاد ده ممكن يحرمه من فرص صعوديه لان
ذهنه بيخلق تهديد من اي ارتفاع وبيبص على
احتمال الانهيار مش شايف فرصه الربح وده
باج او خطا برمجي لازم يتشال ويتبدل
بقناعه اكثر توازن ان اي سوق ممكن ينهار
ولكن مش كل ارتفاع بيحصل في السوق لازم
ينتهف بانهيار مارك هدفه يديك طريقه تعيد
بيها برمجه دماغك بحيث تبقى مركز على
الفرص مش المخاطر مش معناها تتجاهل
المخاطر حقيقيه لازم تديرها طبعا ولكن من
غير ما تديها حجم اكبر من اللازم بسبب
تجاربك السابقه يعني بدل ما تبص للشرط
وتفكر يا ترى هخسر كام لو دخلت بخوف يشلك
تبقى بتفكر بهدوء لو قفلت الصفقه على
خساره فلانيه هخرج عادي ولو كسبت هعمل كذا
وتقدر تتصرف بدون تردد او مقاومه داخليه
او تاثير لاي ذكريات ماضيه متعلقه بهذا
السهم او هذا السوق الفصل الخامس كان
بيعلمنا ان السوق مش عدوك ولا صاحبك السوق
مجرد معلومات انت اللي بتقرر تشوفها ازاي
لازم تدرب عقلك يبقى محايد وموضوع موضوعي
قدام الشارط كانك محلل مش متداول فلوسه
على المحك وده طبعا مش سهل بس هو ده
المطلوب معظمنا عنده فلتر ذهني بيخلينا
نشوف اللي عايزين نشوفه الفلتر ده لازم
نظبطه عن طريق وعي اكبر بمخاوفنا ورغباتنا
عشان رؤيتنا تظل سليمه ولا تنحرف عدم
الشعور بالتهديد من حركه السوق هو غايه
مهمه طول ما انت شايف كل حركه ضدك شخصيا
عمرك ما هتشوف السوق صح جرب نفسك تستقبل
اي نتيجه بهدوء ما فيش قلق ما فيش انتقام
ما فيش تعلق بكده هتقدر تستغل فرصه بجد
المحترفين وصلوا للحاله دي واحنا كمان
نقدر نوصل بالممارسه والانضباط وهنشوف في
الفصول الجايه ازاي نغير هذه المعتقدات
علشان نقدر نوصل لمرحله لا خوف لا طمع فقط
تداول موضوعي يمكن معظمنا هيشوف الفصل ده
على انه تنظيري من العيار الثقيل ولكن في
الفصول الجايه مارك دوجلس هياخد كل هذه
الامور وكل هذا التنظير ويحطه في سياق
عملي تقدر ان انت تطبقه بصوره مباشره
والبدايه هتكون
مع الفصل السادس وهي وجهه نظر
السوق الفصل السادس وجهه نظر السوق ذا
ماركتس بيرسبكتف دلوقتي بعد ما فهمنا ان
لازم نبص للسوق بموضوعيه الفصل السادس
هيعلمنا نبص من منظور السوق نفسه مش
منظورنا الشخص الضيق ودي نقطه ذكيه جدا لو
قدرت تشوف الامور زي ما السوق بيشوفها مش
هيبقى عندك انحياز شخصي وهيكون قرارك اقرب
للصواب طبعا السوق مش شخص عشان نقول ان
ليه منظور المعنى هنا انك تفهم الطبيعه
الاساسيه للسوق وتخلي اعتقاداتك متوافقه
معاها المبدا الاساسي اللي بيطرحه مارك
هنا هو ما يسميه ذا انسيرتنتي برنسبل
بيقول ان لو في سر للمهنه دي فهو التالي
في صميم قدره الواحد انه يتداول بدون خوف
او غرور ويشوف السوق بوضوح ويعيش اللحظه
الحاليه ويدخل في حاله الزون فوق ده كله
لازم يكون عندك ايمان قوي لا يتزعزع ان
نتيجه اي صفقه غير مؤكده اطلاقا اطلاقا بس
عندك افضليه او ادج بتشتغل لصالحك على
المدى الطويل اللي هي الاستراتيجيه الخاصه
بيك يعني انت ممكن تعمل كل حاجه من الكتاب
بيقولها مع استراتيجيه جدا ممتازه ولكن ده
مش هيديك اي نتيجه مؤكده للصفقه الجايه
ولكن المفروض بناء على الاستراتيجيه
بتاعتك ونظامك في التداول اللي هي الادج
فانت عارف ان في نهايه الطريق الافضليه
هتشتغل لصالحك المتداولين المحترفين وصلوا
لمرحله انهم مؤمنين 100% ومن غير اي شك ان
اي حاجه ممكن تحصل الفكره دي بسيطه بس
عميقه انيثين كان هابن اي حاجه ممكن تحصل
المحترفين مش بيقولوا الكلمه دي وخلاص دول
مبرمجين دماغهم عليها ايمانهم بعدم اليقين
قوي جدا لدرجه انه بيمنع عقلهم من انه
يربط ما بين الموقف الحالي في السوق واي
نتائج حصلت قبل كده بمعنى انهم مش
بيفترضوا انه عشان اخر صفقتين كانوا
خسرانين يبقى الثالثه كمان هتيجي خساره او
لان اخر ثلاث مرات السهم عمل نمط معين
وكسب يبقى المره الجايه اكيد هتبقى مضمونه
هم مؤمنين تماما ان كل لحظه في السوق
مستقله وفريده من نوعها وما فيش اي ضمان
ان اللي حصل قبل كده يتكرر بنفس الشكل هنا
مارك بيقارن ما بين المتداول العادي
والمحترف في ادراك المخاطره الشخص العادي
للاسف نظره المخاطره عنده مرتبطه باخر كم
صفقه عملهم لو كان كسبان اخر صفقتين
تلاقيه داخل الثالثه بثقه زايده وممكن
يتهور ويزود مخاطرته لان هو شايف ان هو
ماشي تمام ولو كان خسران اخر صفقتين
هتلاقيه خايف ومش قادر يدخل الصفقه
الثالثه اللي ممكن تكون فرصه ممتازه تعوض
كل خسايره النتيجه ان قارته بتطلع متلخبطه
ومتارجحه حسب مزاجه المتاثر بالماضي
القريب اللي هي الصفقات الاخيره انما
المتداول المحترف عامل زي المكنه زي
الصندوق الاوتوماتيك مش بيسمحوا للصفقات
اللي فاتت ان هي تاثر على الصفقات اللي
جايه كل صفقه عنده منفصله عن اللي قبلها
لان ما عندهمش ارتباط عاطفي زائد بالمكسب
او الخساره هو فعلا مؤمن انها حاجه عدت
وخلاص وان الصفقه الجايه فريده من نوعها
ومالهاش دعوه باللي فات فبيشوف الفرصه
بصوره واقعيه بالكامل الفجوه النفسيه اللي
ما بين المتداول العادي والمحترف مش قدرات
خارقه دي مهاره مكتسبه عن طريق تدريب
العقل على قبول عدم اليقين زي ما قلنا طيب
ليه عدم اليقين او مبدا ان اي حاجه ممكن
تحصل مهم للدرجه دي لان ببساطه ده حقيقه
السوق واضيف لك انا شخصيا دي حقيقه الحياه
ما فيش حاجه مضمونه على الاطلاق السوق
بطبيعته كيان غير متوقع 100% اي حد يقول
لك انه متاكد من حركه سهم او مؤشر يبقى
بيخدع نفسه واذا كان مصدق الموضوع ده فهو
هو مغفل وده لازم تهرب منه والسبب الرئيسي
ورا الموضوع ده ان السوق بيتكون من مجموعه
كبيره من المتداولين من الافراد للشركات
للمؤسسات للبنوك الاستثماريه كل واحد له
تفكير وظروف مختلفه في اي لحظه ممكن اي حد
يعمل اي حاجه سواء كانت عقلانيه او غير
عقلانيه فاكرين الجزئيه الاولى اللي في
الكتاب لا تفترض ان الكل بيتصرف صح على
طول وفي السياق والوضع اللي موجود دلوقتي
ودي نقطه غايه في الاهميه لو انت نجحت ان
انت تحققها وان انت فعلا تتعامل مع السوق
على ان اي حاجه ممكن تحصل فانت وصلت لنضج
في السوق كبير جدا لان ما فيش حد في
الدنيا بيعرف الغيب فبالتالي ما حدش عارف
ايه الصفقه اللي جايه نتيجتها ممكن تكون
عامله ازاي ما حدش هيجي يقول لك الصفقه دي
هتكسب بس هيقدر يقول لك ان انا
الاستراتيجيه بتاعتي بتكسب على المدى
الطويل واضيف لك من الشعر بيت نتائج
الماضي هي جايد لاين للمستقبل يعني خطوط
عريضه للمستقبل اوقات هتبقى احسن منها
واوقات هتبقى اقل منها عشان كده انا شخصيا
من الناس اللي مش من هواه الباكت تستنج
الزياده عن اللزوم او اختبار
الاستراتيجيات زياده عن اللزوم انا بس
عايز اخد معلومه بسيطه اذا انا كنت عايز
استراتيجيه نسبه نجاحها 60% فبدور على
استراتيجيه نسبه نجاحها حوالي 70% وبضيف
10% فوق و10% تحت ده طبعا مثال منقوص بس
يوضح لك الفكره فالمتداول المحترف بيبقى
حاطط في باله ان اي سيناريو ممكن ومؤمن
بكده فبيفضل مرن الذهن ومتقبل لاي نتيجه
وما عندوش توقع ومش بيتصدم وبالتالي ما
عندوش الم او اي شعور حرب الظلم من السوق
لو التحليل طلع غلط هو اساسا عارف انه
احتمال وارد الفكر ده بيخليه متاح
لاستغلال الفرص ايا كان اتجاهها بمعنى لو
السوق عمل حركه عكس التوقع الشائع المحترف
هيكون من اوائل الناس اللي هيلتقطوا
الاشاره الجديده ويتصرفوا معاها بينما
الهواء هيتجمدوا في مكانهم لان اللي حصل
مخالف لتوقعهم وهم لسه مش مصدقين او
مصدومين من اللي بيحصل في السوق لو محترف
بيدور على الشراء ومره واحده بقى في اسباب
للبيع هيكون اول البائعين مارك بيقول ان
الناس دي يتعلموا يخلوا نفسهم متاحين لاي
فرصه السوق بيقدمها في اي لحظه عن طريق
التخلص من التوقعات الجامده وايمانهم بان
كل حاجه ممكن تحصل الفصل ده عمليا بيزرع
فينا القناعه التامه بمبدئين ان اي حاجه
ممكن تحصل وان مش محتاج تعرف ايه اللي
ممكن يحصل عشان تكسب من السوق يعني انا مش
عارف ايه اللي ممكن يحصل ومش محتاج اعرف
ايه اللي ممكن يحصل عشان اكسب من السوق
اول ما تستوعب النقطه دي على مستوى عميق
نظرتك للسوق هتتغير جذريا مش هتبقى خايف
من المجهود بالعكس هتخطط على اساس المجهول
مش هتدخل صفقه وانت متاكد من نجاحها ولكن
برده مش هتخاف تدخل صفقه تحقق الشروط بسبب
شبح الخساره هتبقى مركز في اللي في ايدك
هل الشروط الاستراتيجيه اتحققت اذا اتحققت
هدخل الصفقه واذا ما اتحققتش مش هدخل
الصفقه ونتيجه الصفقه القادمه مالهاش
علاقه بالماضي وممكن تكون ايجابي او سلبي
ولكن في النهايه انا عارف ان انا على
المدى الطويل الايدج او الاستراتيجيه او
نظام التداول بتاعي هو اللي هيحقق لي
المكسب على المدى الطويل وهنا مارك دوجلس
انطق قل لمثال ممكن يكون يعني مثال غير
محبب بالنسبه لنا وهو مثال الكازينو ولكن
هو مثال معبر جدا لان انت لو بصيت
للكازينو كبزنس هتلاقي ان الكازينو مش
عارف الناس اللي داخلين دول ممكن يكسبوا
او يخسروا ولكن بناء على الاحصائيات
والارقام هو عارف ان نسبه نجاحه اعلى من
نسبه نجاح اللاعب ففي النهايه هو هيكسب
على المدى الطويل والمثال ده كثير من
الناس بتتجنبه عشان طبعا البديهيات او
الانتقال للنتائج نتائج ان بعض الناس
بتنتقل بسرعه للنتائج تقول لك اه فعلا ما
دام انت قارنت الموضوع بالكازينو وقارنت
التداول بالمقامرين المحترفين فانت بمنتهى
البساطه ده معناها ان التداول قمار ودي
حاجه اعتقد ان احنا نخاف منها لو المحتوى
ده موجود على التيك توك مثلا ولكن بما ان
انت قررت تخوض التجربه كامله بان انت تسمع
الكتاب كله على بعض فالمثال ده هيكون جدا
مفيد في الفصول الجايه الحقيقه اللي
بياكدها في الفصل ده عشان تنجح لازم تسلم
انك مش عارف ومش هتعرف المستقبل لكن تقدر
تكسب منه ودي اللي هتوصلنا للنقطه الثانيه
وهي التفكير بالاحتمالات ولكن قبل ما نروح
للفصل السابع خلينا نلخص اهم النقط اللي
كانت موجوده في الفصل السادس السوق كيان
غير يقيني ما ينفعش تتعامل معاه على انه
مضمون او تحت سيطرتك سلم بده افضل متداول
اللي عقله مبرمج على تقبل هذا الامر
ومتجهز له بخطه وقف خساره واداره مخاطر
لكل احتمال من الاحتمالات الموجوده خليك
في اللحظه الحاليه للسوق ما تبصش لوراك
وتاثر على قرارك الحالي الماضي للاستفاده
ده والتعلم مش لفرض توقع على حضي صفقه
مستقله عن اللي قبلها حتى لو باستخدام نفس
الاستراتيجيه والظروف السياق بيكون مختلف
والمشاركين في السوق بيكونوا مختلفين كل
لحظه في السوق هي لحظه فريده من نوعها حتى
لو تشابهت مع لحظات اخرى من الماضي لما
تبني المنظور ده هتلاقي الفرص بسهوله لان
ذهنك مش مشحون بتوقعات او مخاوف من اللي
حصل قبل كده هتبقى مرن ومستعد تتكيف مع
تحركات السوق وتغيراتها ودي حاجه ثمينه
جدا في عالم التداول المرونه ساده وبكده
نكون وصلنا لنهايه الفصل السادس وننتقل
بقى للفصل المهم وهو الفصل
السابع الفصل السابع ميزه المتداول
التفكير بالاحتمالات او ذا تريدر ايدج
سينكين ان بروبتي واخدين بالكم من حاجه
ايدج يعني افضليه والافضليه يعني
استراتيجيه تداول مارك قفز قفظه عجيبه هنا
بان هو يوريك ان ممكن تكون استراتيجيتك في
السوق هي فقط ان انت بتفكر بالاحتمالات
خلينا نخش بالتفاصيل مارك بيدخل في صلب
المنهج العلمي ازاي تفكر كمتداول محترف؟
والاجابه ان انت تفكر تفكير احتمالي زي
الكازينو ومعلش بقى خلينا نتناول مثال
الكازينو عشان مهم الكتاب بيشبه المتداول
بالكازينو مارك بيبدا الفصل بمقارنه او
استفسار ازاي الكازينو بيكسب باستمرار يوم
ورا يوم من لعبه نتيجتها عشوائيه تماما
وهي القمار بينما اغلب المتداولين اللي
فاكرين ان السوق نتائجه مش عشوائيه مش
عارفين يكسبوا باستمرار يعني نتائج القمار
اللي هي عشوائيه جدا الكازينو بيعرف يطلع
منها فلوس بس المتداول اللي شايف ان السوق
مش عشوائي وان هو بيتحرك بعقلانيه وكل
حركه ليها سبب مش عارفين يكسبوا من السوق
باستمرار المفروض ان اي حاجه عشوائيه
نتائجها غير متصله واي حاجه غير عشوائيه
تدي نتائج ثابته ولكن الواقع عكس كده السر
اللي فاهمينه اصحاب الكازانوهات
والمتداولين المحترفين هو ان اي حدث
احتمالي يعني غير مؤكد ممكن يدي نتائج
ثابته على المدى الطويل لو عندك ميزه
احصائيه في صالحك وعدد كبير من المحاولات
وركز معايا قوي في النقطه دي عشان مهمه
ودي فيها لب تداول بصوره كبيره خلينا نبسط
اي حاجه ممكن تحصل عشوائيه بالكامل ما
تقدرش تتنبا فيها في المره الواحده يعني
ما ما تقدرش تقول انا هكسب الصفقه الجايه
او تعرف تقول ان الصفقه الجايه كسبانه او
خسرانه زي ما الكازينو ما يعرفش الشخص
اللي جاي قامر ده هيكسب او هيخسر لكن لو
عندك ادج افضليه بسيطه من ناحيه
الاحتمالات زي 51% ممكن تكسب و49% ممكن
تخسر فمع التكرار الكبير هتحقق مكسب ثابت
صديقي المستمع هل تعلم ان الكازينو عنده
افضليه حوالي 4.5% في لعبه زي البلاك جاك
يعني كل هاند بتتلعب هو هاند عشوائي كل
دور بيتلعب هو دور عشوائي ممكن يخسر او
يكسب بس على مدار الاف وملايين الهانزا
والادوار بيطلع لهم 4.5% في ربح صافي من
كل الفلوس اللي دخلت اللعبه علشان كده مش
بيهمهم النتيجه اللحظيه، همهم ان اللعبه
تستمر وتتكرر كتير لانهم عارفين النتيجه
الاجماليه هتشتغل لصالحهم لان النتيجه
العشوائيه طول ما انا عندي ايدج افضليه او
استراتيجيه وعدد كبير من المحاولات هقدر
احقق الافضليه دي بصوره كبيره طب تعال بقى
ننقل الكلام ده للمتداول انت محتاج تكون
عارف ان استراتيجيتك فيها افضليه احصائيه
مثلا نسبه نجاح 60% او معدل ربح اعلى من
خساره وده طبعا تقدر تتاكد منه عن طريق
اختبار استراتيجيتك فبالتالي انت عندك
ايدج افضليه كده انت حققت حاجه من حاجتين
ايه الحاجه الثانيه بقى وهي كفايه
المحاولات عدد كبير من المحاولات وعدد
كبير في المحاولات معناه ان انت تستمر في
السوق والاستمرار في السوق يعني بمنتهى
البساطه ان انت تعمل اداره مخاطر تسمح لك
ان انت تتقبل بل خساير موجوده في السوق
بناء على الاستراتيجيه الخاصه بيك انت
ممكن تخسر صفقه او اثنين او ثلاثه ولكن
انت عارف في النهايه لو طبقت الاستراتيجيه
بتاعتك هيكون عندك نتائج فوق عند حدود ال
60% ممكن يكونوا 70 ممكن يكونوا 80 ممكن
يكونوا 55 ممكن يكونوا 51 العبره هنا بايه
مش بالاستراتيجيه الكازينو بيعمل فلوس من
4.5% نص% افضليه وفي البوكر 2% وفي
الماشينز اعتقد 60% اذا لم تخني الذاكره
الفكره دي مهمه جدا وسهله في الكلام وهي
دي التداول في الاسواق الماليه ولكن لما
بنيجي نطبقها بنصطدم بالجانب النفسي
بعواطفنا احنا بطبعنا بنيجي على كل صفقه
ونبقى عايزينها صفقه كسبانه بنكره فكره
الخساره حتى لو كانت متوقعه ومحضر ليها هو
جزء من القصه عشان كده بنلاقي ناس بتهرب
من الصفقات الخاسره ما بيحطش ستوبلس او
يقعد ياجل الاغلاق لاجل غير مسمى او
الاسوا من كده بقى ان هو يعمل ما يسمى
الهيدج يعني هو مشتري يبيع ودي حاجه
الصراحه رايي فيها بسيط انا عندي راي مطول
ليها ولكن الراي البسيط عشان ما نضيعش
وقتنا فيه صديقي يا صاحب الهدج لو كنت
فلحت في الصفقه كنت هتفلح في الصفقتين
يعني انت ما عرفتش توصل صفقه للهدف وانت
ما كانش عندك اي خساره في حسابك فهل
الصفقه الفاشله دي هتعرف تتحكم فيها وهي
عباره عن هيدش موجود عندك يعني كل ما
تفتحه هيبقى عندك حصاله خساير وكل ما
تقفله هتثبت الخسائ عموما من خبرتي
الطويله في العمل في شركات الوساطه اقدر
اقول لك ان في حسابات كوتير بارقام كبيره
متهدجه على ارقام صغيره حسابات ب 500000
متهدجه على 3000 500000 البلانس
والايكويتي 30000 فالاثنين محصلتهم واحده
بص في الاكويتي هو ده حسابك ونظرا لان
افكار الفصل السابع فيها حبه تفاصيل فمارك
دوجلس قام بتلخيص هذه التفاصيل وحطها باسم
الحقائق الخمسه الجوهريه عن السوق او
الفايف فانمنتال تروث رقم واحد اي حاجه
ممكن تحصل رقم 2 مش محتاج تعرف اللي هيحصل
بعد كده عشان تكسب فلوس رقم 3 في توسيع
عشوائي ما بين المكسب والخساره لاي مجموعه
من الصفقات الخاصه باي استراتيجيه ودي احب
اوضحها بمعنى ان لو صفقتك 60% وخسرت اربع
صفقات ورا بعض فلا يعني ان الصفقه اللي
جايه نسبه نجاحها هتكون اعلى من اللي
قبليها عشان انت 60% وما تنفعش تخسر خمس
صفقات او ما فيش ترتيب ثابت يعني ما فيش
مثلا ان انت كسبت اول ست صفقات فتقول
الاربعه اللي جايين هيخسروا موضوع فيه
ترتيب عشوائي اربعه الافضليه او الايدج
واللي هنا بيقصد بها الاستراتيجيه مش اكث
من مؤشر الاحتماليه اعلى ان حاجه ممكن
تحصل مقابل حاجه ثانيه مش ضمان فقط احتمال
مرجح او اللي انا بسميه جايدنس دي الدقه
بتاعتي ممكن يجي فوقيها ممكن يجي تحتيها
طب وليد لو انا فقدت الافضليه بتاعتي
والايدج بتاعتي ما بقاش يشتغل ده بقى يا
صديقي وقت تغيير الاستراتيجيه رقم خمسه ما
فيش صفقه او لحظه هتبقى نسخه طبق الاصل من
اللي قبلها واذا حتى كانت طبق الاصل فده
لا يعبر عن شيء دي قواعد اللعبه دي قواعد
التداول اللي المحترف حافظها عن ظهر قلب
لما تؤمن بيها مش هيصيبك الجمود لو السوق
عمل حركه غير متوقعه مش هتتغض لانك اساسا
متوقع لا متوقع اي حاجه تحصل هتقول عادي
وارد بيحصل توقعاتك هتبقى منسجمه مع واقع
السوق النفسي يعني مش هتتفاجئ او تنصدم
الخساره هتبقى بالنسبه لك زي المكسب جزء
طبيعي من سلسله النتائج مش ضربه
الثقه الخاصه بيك ولا هتغير فيك اي حاجه
التركيز هيكون على خطتك مش على النتيجه
الفرديه مارك دايما بيقول احكم على نجاحك
بالتزامك بقواعدك مش بصفقات منفرده لان
ممكن جدا صفقه تكون خسرانه بس انت لعبتها
صح 100% الخساره مش معناها غلط لو التزمت
بخطتك دي ضمن الاحتمالات الوارده اللي
موجوده عندك بس انت املك الكبير على
الافضليه عندك افضليه عندك كفايه من الفرص
فانت عندك ثقه ان انت توصل للهدف بتاعك
ايضا حاله الخوف من الخساره هتختفي تقريبا
لان ما بقاش في شيء غير متوقع بالنسبه لك
انت عارف كل الاحتمالات ومستعد ليها كمان
ظاهره الفومو او الخوف من تفويت الفرصه دي
هتختفي لان انت مش مترقب فرصه واحده ما
فيش حاجه اسمها فرصه العمر انت مركز على
سلسله صفقات كلها شبه بعض فما فيش صفقه
معينه هتبقى فرصه العمر بالنسبه لك او
مصيريه دايما في فرص جايه طول ما السوق
موجود القواعد الخامسه دي هتوصلك لحاجه
مارك سماها حاله الذهن اللامبيه الكيرلس
ستيت ف مايند اللا مبالاه هنا مش سلبيه ده
معناه ان انت هادي تماما ومتصالح مع اي
نتيجه بتدخل الصفقه مرتاح نفسيا سواء كسبت
او خسرت مش هتفرق مع سلامك الداخلي اكيد
نفسك تكسب طبعا بس خساره مش هتستفز مشاعر
سلبيه عندك الحاجه دي هتخليك تشوف السوق
اوضح ما يمكن وتنفذ استراتيجيتك باعلى
كفاءه لان ما عندكش توتر او انفعال يشوش
تفكيرك مارك في الفصل ده ادانا مزالك
كازينو ازاي بيصرف ملايين على بناء
الفنادق وعلى الضيافه وعلى كميه كميه
الحاجات المجانيه اللي بيديها للناس من
اجنحه واكل وشرب مجاني كل ده ليه؟ عشان
يزود الفرص بتاعته عايز اللعبه تشتغل لان
هو هيحقق الفلوس على المدى الطويل هو عايز
الناس تلعب عشان ال 4.5% في بتوعه بلاك
جاك يجوا لصالحه كمتداول انت الكازينو
والسوق هو اللاعبين المفروض تشوف نفسك
صاحب افضليه المفروض تخلق هذه الافضليه
وتخلي السوق يلعب معاك كتير ازاي تخلي
السوق يلعب معاك كتير بكثره الصفقات
المدروسه يعني طبق استراتيجيتك كل ما تدي
اشاره ما تفوتش اشاره واضحه لان كل اشاره
هي لعبه جديده في الكازينو بتاعك لو هربت
من بعضها بسبب خوف او تردد يبقى قللت عدد
الالعاب وبكده قللت احتماليه ان الافضليه
بتاعتك تشتغل ودي نقطه مهمه لان كثير من
المبتدئين بيعملوا تحليلات ممتازه وبيطلع
لهم خمس فرص مثلا وطبعا بيخاف يدخل غير
واحده او اثنين ممكن حظهم يوقعهم في
الاثنين الخسرانين من الخمسه رغم ان
الاستراتيجيه ناجحه نسبه نجاحها 60% بغض
النظر ان احنا بنتكلم على خمس صفقات بس
ولكن الفكره واضحه تخيل ان الشخص ده ده
عنده استراتيجيه نسبه نجاحها 60% وفاكر ان
استراتيجيته وحشه لانه ركز على الصفقتين
اللي خسروا عشان كده التركيز على عينه
الكبيره او السامبل سايز جزء اساسي من
التفكير الاحتمالي لا تحكم على ادائك من
ثلاث او اربع اربع صفقات ادائك لا تحكم
عليه الا من 20 ل 30 صفقه وهنا عايز اتكلم
عن نقطه مهمه عدد المرات اللي تقدر تقيم
فيها صفقاتك يختلف بناء على الاستراتيجيه
يعني ممكن مضارب بيعمل 20 صفقه في اليوم
ما ينفعش يقيم استراتيجيته من 20 صفقه
اتعملوا في يوم واحد ولكن انا شخصيا اقدر
اقول ان انا متفق مع رقم من 20 ل 30 واحسن
حاجه ان انت تقيم نفسك خلال فتره يكون
فيها اكث من 100 صفقه اتعملوا في اكث من
ست شهور يعني لو عملت 100 صفقه في يومين
لا يبقى انت لازم تصبر على نفسك ست شهور
مارك دوجلس توحش في هذا الفصل يا ساده
شايفين القواعد الخامسه مش كلها جت في
الفصل القواعد الخامسه دي بناها معانا فصل
ورا فصل فهمتوا ليه بقى بقول لكم لازم
يكون عندك التجربه الكامله لازم نمشي
بتسلسل الكتاب ونركز مع تفاصيله حتى لو
كان مده هدم ملخص لازم نلاقي اسم غير كلمه
ملخص لانه غالبا مش ملخص ممكن يكون اكث من
كتاب ذات نفسه الفصل ده هو عامل زي مرحله
الكاوبواي عارفين انتم لما يقعدوا ايه
الاثنين كاوبوي واقفين في وش بعض وكل واحد
حاط ايده على المسدس وبعد كده يبتدوا طخ
طخ طخ هو ده نزل علينا بطلقه ورا الثانيه
ورا الثالثه رصلنا كميه حاجات كان بيبنيها
معانا الفصول الماضيه عشان يوصلك لقناعه
في السوق بعيدا عن الاستراتيجيه ازاي ان
انت تخلي استراتيجيتك هي افضليتك في السوق
بصوره كبيره وكثر قوي بقى في الجانب بتاع
التطبيقات وانا يمكن حاولت ان انا افسر
لكم عشان نقلل الامثله اللي هو كان
بيعملها اتكلم مثلا عن اداره التوقعات
يعني ازاي نعرف ندير توقعاتنا بشكل جيد؟
يعني ما ينفعش تقول انا هعمل 100% او 200%
او 300% الاجابه عن هذا الامر لازم تيجي
من الادج بتاعك من الافضليه يعني خليني
اديكم مثال بسيط انا دلوقتي لو عندي
استراتيجيه نسبه نجاحها 60% والصفقه اللي
بتكسب بتكسب 2% والصفقه اللي بتخسر بتخسر
1% ايه هو احسن سيناريو؟ ايه هو اسوا
سيناريو بعد 10 صفقات؟ احسن سيناريو ان
انا اكسب ال 10 صفقات اذا هكسب 10 صفقات
في 2% فاحسن سيناريو هو 20% في طب ايه
اسوا سيناريو اذا خسرت كل ال 10 صفقات بس
الافضليه بتاعتي ما بتقولش كده مش مهم
وارد ان هو يحصل ولا لا وارد ما دام هو
وارد اذا هو موجود اذا اسوا حاجه ممكن
تحصل هو ان انا اخسر 10% فاذا توقعاتي يجب
ان تكون خلال هذا الرقم طب ال 10 صفقات
دول بعملهم خلال قد ايه خلال شهر اذا انا
اقدر ان انا ادي توقعات واضحه لنفسي بان
انا نهايه هذا الشهر هيبقى حسابي يا اما
20% فوق يا اما 10% تحت اي رقم في النص ده
رقم انا مستعد ليه بصوره كبيره دي
التوقعات الحقيقيه اللي تقدر ان انت
تبنيها بصوره كبيره عشان كده لما بيجي لي
واحد يسالني وليد ايه الدخل بتاع واحد
مبتدئ في السوق بناء على مخاطرته
واستراتيجيته في عوامل جدا كتيره هتكون
موجوده عندنا عشان نطلع هذا الامر ولكن مش
هنعرف نطلعه الا لو معانا الاستراتيجيه
الخاصه بينا كمان اتكلم على التخلص من
الخطر العاطفي وازاي بتطبيق الحقائق
الخامسه انت بصوره اليه شلت عنصر عنصر
الخوف اللي هو الخطر النفسي الاكبر لان
الخوف جايلك من تصور انك عارف ومتاكد من
شيء ومستبعد شيء اخر ولما يحصل العكس
بتدمر بتصدم صدمه عمرك زي كده اما بنشوف
الافلام القديمه يقول لك خسر فلوسه في
البورصه دول ما نقدرش نلمهم ما كانش عندهم
كتاب تريدين ان ذا زون ما كانش عندهم شخص
افنى حياته ومات في سن صغيره يعني انا
اعتقد ان المتداولين يعني كان ليهم دور ان
الراجل ده ما يطولش معانا لانه شاف كتير
مارك دوجلس كان البنوك والشركات
الاستثماريه بتدفعهم عشان ياهلوا
المتداولين اللي موجودين عندهم مارك دوجنس
كان بابا المجال حرفيا قبل ما يتوفى كنت
انا موجود في السعوديه لما كنت بقابل ناس
من الناس اللي هو نفسيتهم بشعه انا عندي
قاعده بسيطه الجانب النفسي سهل ان انت
تحافظ عليه صعب ان انت تستعيده الناس اللي
عندها مشاكل نفسيه بنسبه 90% ما بيرجعوش
ثاني فكنت بهرب من الناس دي بان انا اقول
له وخصوصا ان انا مثلا بتكلم واحد مستثمر
كبير واقول له والله بص حلك مع مارك دوجلس
وطبعا الموضوع ده انتهى بعد ما مات لان
دلوقتي مش عارف اقول حله مع مين ولكن
بالتاكيد مش انا الشخص اللي يعرف يحافظ
على الجانب النفسي في ناس كتير تتكلموا في
الجانب النفسي بعد مارك دوجلس فان سار على
سبيل المثال وفي بعض المعاصرين بعضهم لسه
ما قرضش كتبهم لو لقيت حاجه ممتازه منهم
اكيد هتكون في هذه السلسله ولكن طبعا مش
هفترض ان هي اعظم كتب التداول ولكن بصوره
عامه كل الحاجات اللي قريتها بعد مارك
توجلس يا اما كانت زيه ولكن كتاب اتكتب
بعديه ب 10 سنين او كوكتيل كلام جميل كلام
معقول قول من شخص ما واجهش هذا الامر قوه
مارك دوجلس يا ساده ان هو شاف هذه المشاكل
وحلها دي قوته لدرجه ان كتابه دلوقتي ستيل
ميكين سنس ستيل بيلمس ارض الواقع احنا مش
مع كتاب مطرب زي الكتب العظيمه اللي
هنتناولها في كتب هنتناولها من الثلاثينات
من القرن الماضي وستيل اكنها مكتوبه السنه
دي هو ده اللي بيخلي الكتاب هو من اعظم
كتب التداول في نهايه الفصل السابع مارك
اتكلم عن التفكير الاحتمالي وقال ان افضل
المتداولين بيتعاملوا مع التداول كانه
لعبه ارقام زي ما الكازينو بيتعامل مع
المقامرين مهمتك كمتداول مبتدئ في السوق
ان انت تغير نظرتك من محاوله التخمين
والتوقع الاكيد لكل صفقه الى تنفيذ خطه
بناء على احتمالات واثقه في الاستراتيجيه
بتاعتك صدقني كده هيرتفع عنك الضغط العصبي
والنفسي وهتبقى بتشتغل اهد ونتائجك هتبقى
احسن بكتير بعد ما عرفنا المفهوم ده
الفصول المتبقيه هتركز اكت على معتقداتك
الداخليه وازاي نعدلها واحده واحده عشان
فعلا نقدر نطبق كل الكلام النظر نظري ده
في الحقيقه لان مش كفايه تقتنع بالمنطق
ساعات عقلك الباطن بيكون ليه راي ثاني
ومحتاج اعاده برمجه بالاضافه ان احنا
عايشين في عصر المعلومات ما بتقعدش كتير
لان احنا بنستقبل معلومات كتير جدا في
اليوم الفصل الثامن العمل على معتقداتك
وركين وذ يور بليفز الفصل الثامن بيبدا من
حيث انتهى السابع عندك خمس حقائق رئيسيه
عرفتهم دلوقتي مطلوب تدمج الحقائق دي جوه
عقلك على مستواها وظيفي وده يستدعي ان
احنا نفهم المعتقدات بشكل اعمق لان تعديل
المعتقدات هو الوسيله اللي هنغرس بيها
المفاهيم الجديده دي فمارك قرر ياخدنا في
جوله عن طبيعه المعتقدات هيشرحها اكث في
الفصل التاسع لكن هنا هيركز على التطبيق
العملي للتغيرات الذهنيه المطلوبه عشان
نوصل للمنطقه او الزون قبل ما يبدا في
موضوع المعتقدات مارك عمل حاجه مفيده عمل
مراجعه وتجميع لاهم المفاهيم اللي عدت
علينا بشكل عملي بحيث ان هو يبني اطار
واضح نكمل عليه يعني نقدر نقول لخص نهايه
الفصل السابع في بدايه الفصل الثامن ولكن
لخصها بطريقه مختلفه خليني اقولها لكم
عشان التكرار بيعلم الشطار وعشان لو كنت
اتفرجت على الجزء اللي فات من يومين ثلاثه
افكرك بهذا الجزء لان الاطار ده هو اهم
حاجه موجوده في الكتاب ده واحد السوق في
جوهره مش اكث من شويه اسعار بتتحرك لفوق
ولتحت وبتكون انماط النماذج التحليل الفني
بيسمي هذه الانماط باستراتيجيات او ايدجز
افضليات يعني لو ظهر نموذج معين فده مؤشر
ان في احتمال اعلى للسعر يروح في اتجاه
معين سواء صعودا او هبوطا ولكن الاحتمال
الاعلى ده مش ضمان ده مش حاجه اكيده هنا
بقى في مفارقه عقليه النموذج بيدي احاء
بالثبات والتكرار الصفقه اللي جايه
المفروض تنجح ولكن فعليا كل مره بيظهر هذا
النموذج هو يعتبر حدث فريد مستقل بالنسبه
لك شكله زي اللي فات بالضبط لكن القوه
المحركه ورا كل مره مختلفه المره دي اللي
كانوا موجودين في السوق مش زي المره اللي
فاتت الظروف مختلفه ولو بحاجات بسيطه
فالمحصله ان نتيجه النموذج المره دي
عشوائيه بالنسبه لنتيجته للمره اللي فاتت
باسلوب ثاني النموذج ليه احتماليه نجاح
لكن مش بيشتغل دايما يعني احتمال نجاحه
اكث من فشل ولكن مش اكيد ان هو ينجح رقم
اثنين المشكله ان عقلنا بطبيعته ميل للربط
والتوقع عندنا اداه قويه في دماغنا اسمها
اليه الربط اسوسيشن ميكانزم بتخلينا لو
شايفين حدثين متتاليين بنربطهم ببعض
ونتوقع التكرار ودي ميزه لح الحقيقه عموما
بتتعلم ان النار بتحرق بالمره فتاخد بالك
على طول لكن في التداول بتسبب تعارض مع
طبيعه السوق اللي لسه شارحينها دماغك ممكن
يشوف النموذج بيتكرر فيربطه بنتيجه معينه
حصلت قبل كده رغم ان المره دي تطلع مختلفه
تماما وده بيصعب عليك تتقبل المفارقه دي
مفارقه ان النمط ثابت لكن النتيجه متغيره
بصوره عشوائيه وعشان تفهم الموضوع ده اكت
لو انت في عيلتك والدك وخالك واثنين من
عمامك كلهم فتحوا بزنس وكلهم خسروا لما
تيجي انت تقرر تفتح بزنس زنس عايز تفهمني
ان انت مش هتبقى خايف من هذه الخساره لو
اخواتك اللي اكبر منك اتجوزوا وطلقوا في
اول سنه وانت في اول سنه جواز مش هتبقى
خايف من موضوع الطلاق ولو حصل مش هتبقى
مستغربه وهتستغرب لو مراتك ما اطلقتش في
اول سنه اظن كده فهمت اليه الربط الذهنيه
اللي موجوده عندنا رقم ثلاثه السوق عباره
عن تدفق فرص مستمر في كل اطار زمني كل
لحظه ممكن تعمل حاجه تدخل صفقه تخرج من
صفقه تزود صفقه موجوده تقلل من حجم صفقه
تاخد جزء من ارباحك تعمل اي حاجه من وجهه
نظر السوق ككيان محايد كل لحظه جديده هي
فرصه متاحه للمتداولين يعملوا اللي
عايزينه طيب ليه احنا مش بنشوف الفرص دي
او مش بنتصرف صح هنا بقى يجاوب في النقطه
الرابعه ان اللي بيمنعنا نشوف كل لحظه
كفرصه ونتصرف بشكل مناسب هو مخاوفنا طب
الخوف ده جاي منين؟ مش من السوق طبعا لان
زي ما قلنا السوق مش واعي لوجودك اصلا
ومعلوماته ليست ايجابيه او سلبيه في حد
ذاتها الخوف ده جاي من طريقه تفسيرنا
للمعلومات طيب وايه اللي بيحدد احنا بنفسر
المعلومات معلومه ازاي؟ اكيد عرفت
معتقداتنا او الحاجات اللي افترضنا انها
حقيقه في عقلنا مارك بيقول بوضوح ان اللي
بنؤمن بيه مع اليه الربط وتجنب الالم اللي
جوانا بياثر علينا وبيخلينا نشوف ونسمع
اللي متوافق مع توقعاتنا واحنا بنتوقع
اللي مؤمنين انه صحيح او ممكن يحصل
توقعاتنا هي معتقداتنا المسقطه على
المستقبل كلام مكلكع مش كده طب تعالى بسطه
لك لو والدك اتصل بيك وقال لك اطلع بره
استناني انا جاي ومعايا حاجات عايز تشيلها
وقعدت بره حوالي ربع ربع ساعه وجالك واحد
قال لك في اثنين على موتوسيكل عدوا من هنا
ورا بعض انت شفتهم الاجابه بمنتهى البساطه
هتكون مش عارف مش واخد بالي عارف ليه لان
انت متوقع والدك ده اللي انت مستنيه والدك
هو ده اللي انت متوقعه بصوره كبيره وحتى
لو توقعت والدك والدك جاي من السوق معاه
حاجات فتخيل مثلا لو والدك جا من السوق
وكان عايزك مثلا تغسل له عربيه دي حاجه
غير متوقع فانت هتستغربها على طول هي دي
النقطه هي دي اليه الربط اللي بتكون
موجوده عندنا بصوره كبيره لو انا فلات
اتوقع اي حاجه ممكن تحصل وهيبقى عندي
ادراك كامل لكل حاجه هشوف الموتوسيكل اللي
جاي هشوف كل حاجه موجوده قدامي من
الموتوسيكلات اللي عدت قدامي من السيارات
اللي عدت قدامي من اي حاجه ممكن تكون
موجوده هبقى عارف انا موجود فين بصوره
كبيره لو جا والدي وعامل لي معامله العبيد
وده حقه وقال لي نظف يا واد العربيه انا
عارف ان الخرطوم فين والميه فين وكل حاجه
فين فاقدر اخلص المهمه بسرعه وهي دي اللي
كان بيقصده في النقطه الرابعه وبناء على
كل اللي فات اذا معتقداتك الحاليه ممكن
تكون اكبر عائق ليك في طريق ان انت تشوف
السوق بموضوعيه وتتجاوب معاها لو انت مؤمن
مثلا ان السوق الامريكي دايما بيرتفع
المدى الطويل ممكن تتجاهل اشاره خروج
واضحه لان عقلك متبرمج يتوقع ارتفاع عاجلا
ام اجلا لو ايمانك الداخلي ان انا حظي وحش
حتى بدون وعي منك هتلاقيك بتتصرف بطريقه
تؤدي فعلا لخسائر زي انك تدخل وقت خاطئ او
تتخلى عن نظامك تحت الضغط فعشان تحقق
نبوءه ذاتيه موجوده اعتقادك عن نفسك وعن
السوق هيحدد ادراكك وتصرفك حتى لو كنت
قاعد بتهزر ممكن تقول انا لو في حد هيخسر
هنا فاكيد انا ده ممكن تكون هزار وانت مش
عايز كده اكيد بس ده بياثر عليك في الفصل
ده مارك عايزنا نحدد المشكله وبعد كده
نحدد المصطلحات يعني ديفاينين ذا برومز
وبعد كده ديفاينين ذا تيرمز وعلى اساس
الفهم ده المشكله هي تناقض ما بين طبيعه
السوق اللي هي احتماليه وعشوائيه على
المستوى الفردي او على مستوى الصفقه
الواحده وطبيعه عقولنا اللي بتميل للتاكيد
والتوقع الحتمي والمصطلحات اللي عرفناها
هي الافضليه او الاستراتيجيه اللي هي
احتمال وليس ضمان والخوف اللي هو ناتج عن
تعريفنا للمعلومه كشيء مؤلم والمعتقدات ما
نؤمن انه حقيقي عن انفسنا وعن السوق
الخطوه الجايه تبقى ان احنا نغير
المعتقدات اللي مش كويسه نعمل ديباجين
نشيل الاخطاء من السوفت وير ونركب مكانها
معتقدات تخدمنا كمتداولين في السوق مثلا
معتقد لازم اكون صح في كل صفقه ده كارثي
ده لازم يتحول لمش مهم اكون صح في كل مره
المهم اكسب فلوس في النهايه وهو ده معتقد
الاحتمالات معتقد اقد ان الخساره فشل وشيء
مخزي لازم يتحول لان الخساره جزء من
اللعبه واداه للتعلم وتحسين الاداء ومعتقد
ان السوق يمكن توقعه بدقه لو عرفت الاسرار
لازم يبقى عمرنا ما هنعرف نتوقع 100%
الفصل ده بعنوان العمل على معتقداتك حرفيا
محتاج شغل عشان تغير طريقه تفكيرك مارك
يمكن ما دخلش هنا في خطوات تغيير المعتقد
لانه هيجي في الفصل ال 11 بالتمارين لكن
وضح الاساس النظري كلنا اتولدنا من غير اي
معتقدات كل حاجه مؤمنين بيها دلوقتي هي
حاجه مكتسبه من تجاربنا وتربيتنا ومجتمعنا
بالتالي المعتقدات قابله للتغيير لو
تعرضنا لتجارب او معلومات جديده ابسط حاجه
شوف الشخص اللي بيتربى في بيئه عندنا في
الوطن العربي وبعد كده يروح مثلا في
الكليه يدرس اربع سنين بره سواء في اوروبا
ولا امريكا بيرجع بمعتقدات جديده ويبقى
عنده حاجات زي تقبل الاخر فالمعتقدات
قابله للتغيير ولازم نبقى صاحيين للسوفت
وير اللي موجود عندنا المعتقدات القديمه
مش هتسيب مكانها بسهوله غالبا هنقاوم
التغيير لان في راحه والفه لانها متجذره
سنين طويله فلازم يكون عندك مرونه
واستعداد لتقبل افكار جديده حتى لو عقلك
القديم بيتحج ضدها زي مثلا انا بسمع وليد
الحلو ليه هو ايه اللي يخلي وليد يعمل
كتاب زي ده يعني هو ليه قاعد يسجل كل ليه
بيتعب نفسه يعني ليه عايزني انجع في السوق
ركز في المهم يا عزيزي سيبك من انا عايز
اعمل ايه لان انا ممكن اكون بتصرف بطريقه
غير عقلانيه ممكن يكون في حاجه ما تعرفهاش
عني زي ان انا مضطر ان انا اعمل المحتوى
ده او حد بيدفع لي فلوس وانت مش عارف او
لاي سبب ما سيبك من الاعذار وركز في
الاهداف لان هي دي المهمه مارك في نهايه
الفصل بيشير الى ان اللي هنتعلمه في
الفصول دي هيكون الاساس لتحقيق اهدافك
كمتداول يعني علاج الجانب النفسي ده مش
حاجه فرعيه ده بالموضوع لو قدرت فعلا تنقل
الحقائق الجديده بتاعه الفصل السابع من
الورق او من هنا من الصوت لدماغك انت كده
وصلت للزون واللي هي مرحله موفين توورد ذا
زون التحرك الى اتجاه المنطقه نطلع بالفصل
الثامن باستنتاج بسيط وهو غير معتقدك
يتغير ادراكك وتصرفك فتتغير نتيجتك ولو
المعتقدات الحاليه عقبه اشتغل على
استبدالها اول خطوه هي ادراك وشعور مخاوفك
واوهامك الحاليه اوقات كثير حال بيكون
نقيض المشكله لو مشكلتي خوفي من الخساره
الحل اني اقتنع واؤمن تماما ان الخساره
جزء طبيعي ولازم اقبل ها لو مشكلتي
العجرفه والتسرع والغرور بان انا عارف
السوق الحل ان انا اؤمن اني ماعرفش
ومستحيل اعرف الفصل الجاي هيدينا فهم اعمق
لطبيعه المعتقدات دي في حد ذاتها عشان لما
نيجي نغيرها نبقى عارفين بنعالج
ايه الفصل التاسع طبيعه المعتقدات ذا
نيتشر اوف بليفز هنا مارك بياخد وقفه
تعمليه عميقه شويه عشان يشرح ازاي
المعتقدات بتتكون وبتشتغل في حياتنا ممكن
حد يسال ايه لازمه الكلام ده واحنا بنتكلم
عن التداول؟ الحقيقه زي ما عرفنا التداول
بيتاثر بشتى معتقداتنا مش بس معتقداتنا عن
السوق لدى كمان معتقدات عن نفسنا والفلوس
والنجاح والخوف وكل حاجه فلو ما فهمناش
المعتقدات دي اصلا واليتها ممكن نلاقي
صعوبه في تغييرها ودي اهم حاجه من الكتاب
ما انت لو ما عرفتش تغير المعتقدات بتاعتك
وتعمل ديباجين للسوفت وير زي ما اتكلمنا
او تصحيح الاخطاء في السوفت وير الخاص
بحالتك الذهنيه او بطريقه تفكيرك فانت كده
ما استفدتش اي حاجه من الكتاب مارك بيبدا
بالنقطه دي احنا ماتولدناش باي معتقدات
كلها مكتسبه لو كنت اتولدت في ثقافه او
دين مختلف كان هيبقى عندك معتقدات مغيره
تماما والموضوع نسبي ومع كل ده كل واحد
فينا بيتمسك بمعتقداته الحاليه على انها
حقائق يقينيه بنفس القوه اللي ناس ثانيه
في ثقافات ثانيه متمسكه بعكسها المثال ده
مهم عشان يفهمنا ان معتقداتنا مش بالضروره
حقيقه مطلقه هي الحقيقه بالنسبه لنا لاننا
اتربينا على كده اذا اول خاصيه للمعتقدات
انها بتشكل تجربتنا للحياه العالم مش
بنشوفه زي ما هو بنشوفه من خلال نظاره
معتقداتنا مارك بيلخص كيفيه تشكيل
المعتقدات لحياتنا باربع نقاط هنحاول
نوضحها ببساطه رقم واحد المعتقدات بتدير
ادراكنا وتفسيرنا للمعلومات بحيث تكون
متوافقه مع اللي احنا مؤمنين بيه يعني
عقلنا بيفلتر ويعدل المعلومات عشان ما
تتعارضش جامد مع قناعاتنا الراسخه رقم
اثنين ان المعتقدات بتخلق توقعاتنا احنا
مش هنتوقع حاجه احنا ما نعرفهاش ففعليا
توقعاتنا هي معتقداتنا ولكن مع اسقاط على
المستقبل احنا بنشوف المستقبل في نطاق
توقعاتنا اي تصرف بنقرره او سلوك بنعمله
هيكون متثق مع معتقداتنا مش هتعمل حاجه ضد
قناعتك الا لو غصب عنك رقم اربعه
المعتقدات بتشكل شعورنا تجاه افعالنا يعني
حسب اعتقادك عن النتيجه هتشعر بالرضا او
السخط تامل النقاط اللي فاتت وحاول تسقطها
على التداول لو انا مؤمن ان السوق مليان
نصابين واللعبه ضد المستثمرين الافراد
ادراك اي حركه سعر هيكون فيه ريبه وتخوف
لو السعر نزل هقول اكيد لعبه مقصوده عشان
يخوفونا ويخرجونا من السوق ولو طلع قوي
هقول هيعملوا مصياده دخول وهيعملوا ما
يسمى بالبول تراب ده حتى بعض الناس بقت
تاخد هذه المصطلحات وتعملها استراتيجيات
تخيل بعد الكتاب ده هتلاقي ناس بدل ما
يكون عندها نفسيه متداول محترف لا ده
النفسيه بتاعتهم خلتهم يطلعوا استراتيجيات
عشان يبرروا النقص النفسي اللي موجود
عندهم ودي ودي للاسف ضريبه العلم اقولها
لك بمنتهى البساطه كل ما بتفهم كل ما
الواقع بيوجعك خدها مني والله يكفي فقط ان
انت تبص للمحتوى اللي موجود في السوشيال
ميديا بعد تجربه سماعك لهذا الكتاب ومشكله
الناس دي بمنتهى البساطه انهم دايما
بيكونوا متشككين والنهايه لما يخسروا وفي
الغالب هيخسروا هيحسوا ان اه خدوا مني
فلوسي بالغش صناع السوق والهوامير وكل هذه
الامور وبالتبعيه فمش هيتعلم حاجه مفيده
وهيرجع يلعب نفس اللعبه الخاسره واللي
بيحصل دلوقتي ان هو بيلعب نفس اللعبه
ويجيب ناس تسقف له وتشاركه في رحله الفشل
مثال ثاني لو انا عندي اعتقاد ان لازم
اشتغل جامد قوي عشان استحق الفلوس العقل
الباطن عندي ممكن يرفض فكره ان انا اعمل
فلوس بسهوله من التداول فلو حصل فعلا
وكسبت بسهوله هلاقي طريقه ثانيه عشان اضيع
بيها المكاسب زي ان انا احس لا ارادي ان
انا مش مستحق هذا المكسب فطبيعي ان انا
اتهور واشوفه يطير قدام عيني انا استحق
الفلوس اللي معايا ولكن لا استحق المكسب
اللي حققته ودي بتظهر عند بعض الناس ان هو
بعد ما يعمل ربح يقول لك ايه انا هخاطر
بالربح بتاعي وياخد اغبى قرارات على هذه
الفلوس لازم تعرف ان اللي فيه دلوقتي وان
الصفقه اللي انت بتاخدها دلوقتي وان نجاحك
دلوقتي ده مش بتاع النهارده مش الشغل اللي
انت عملته النهارده ده الشغل اللي انت
عملته من ساعه ما بدات في السوق الوقت
اللي قعدت فيه تتعلم وتقرا وتسمع فيه
البودكاست ده كل ده كان جزء من هذه
التجربه انت بتقيم اللي انت بذلته كله في
هذه التجربه ولما تكسب انت تستحق هذا
الامر بصوره كبيره فما تسمحش للتدمير
الذاتي الناتج عن معتقدات غير واعيه ان هو
ياثر عليك والاسوا من كده واللي مارك
دوجلس ما لحقش يشوفه ان مش بس انت بتحارب
نفسك انت بتحارب نفسك وبتحارب اللي بيحصل
في السوق لان عايز اقول لك كلمه على حسب
اللي احنا سمعناه في الكتاب معظم الناس من
الناكهين ولا معظم الناس من الفاشلين على
حسب كلام مارك دوجلس 10% بس هم الناس اللي
انت محتاج تسمع منهم فبمنتهى البساطه لو
واحد من ال 10% عمل قناه على اليوتيوب
وواحد ثاني من اللي هم الخاسرين المستمرين
او الناس اللي هم بوماند باست عمل قناه
على اليوتيوب يا ترى مين اللي هيبقى عنده
متابعين اكث والناس هتحبه اكت ودي صعوبه
المجال يا ساده ان انت لما هتتكلم صح ما
تتخيلش ان الناس هتحبك بالعكس الناس
هتكرهك ولو ركزت في الكومنتات هتلاقي في
ناس كتير يقول لك انا سمعتك وكرهتك وبعد
كده خدت على دماغي وبعد كده صحيت وبعد كده
جيت لك ثاني ودايما تلاقيني بقول هتلف
وترجع لي فانا حريص ان انت تاخد لفتك ولما
تخلصها ترجع لي مره ثانيه او ترجع لحد على
الاقل بيتكلم زيي بينقل لك واقع من تجربه
حقيقيه في السوق مش كتاب قريته وبشرحه لك
دي حاجه شفتها من العمل في المجال مش
التداول في المجال انا بتداول من 2001 في
السوق وبشتغل في المجال من 2008 يعني
بتعامل مع متداولين وشركات وصناع سوق وكل
ما تتخيله ودلوقتي عندي شركتي الشخصيه
اللي بقدم منها خدمه التعليم والاستشارات
فانا عارف بالضبط انا بقول لك ايه وللاسف
اللي زي قليلين وكتير منهم ما بيتكلموش
ولكن ده لموضوع اخر دلوقتي خلينا نركز على
المثال الظريف اللي جابه مارك دوجلس من
كتابه اللي قبل كده اللي كان اسمه اسمه ذا
ديسبلنت تريدر او المتاجر الملتزم مثال عن
كاميرا خفيه عملوا تجربه في شارع مزدحم
بشيكاغو واحد وقف بعربيه فلوس عليها يافطه
مكتوب عليها فلوس مجانيه النهارده فقط وكل
اللي يعوز فلوس بيجي ياخد منه رزمه كاش
المفاجاه ان الناس كانت بتعدي وتشوف
الاعلان وماحدش مصدق اغلبهم تجاهلوه تماما
ولا اكنه موجود راجل واحد طلب ربع دولار
يشتري بيه تذكره باس بس الباقيين ولا
عبروه حتى الراجل فضل يقول يا جماعه
عايزين فلوس فلوس خد الفلوس والناس بتمشي
حواليه وتتجنبه ليه؟ لان بمنتهى البساطه
ما حدش صدق ان في فلوس ببلاش معتقد جمعي
عند الناس ان ما فيش حاجه ببلاش ولو حد
بيقول كده يبقى نصاب او في موضوع مشبوه
فالمعتقد ده خلى اغلب المره حرفيا ما
يشوفوش الفرصه اللي واقفه قدامهم او
يشوفوها ويطنشوها وانا بالنسبه لي اللي
راح واخد فلوس زي اللي ما راحش وماخدش
فلوس هي الفكره في ايه؟ الفكره في التجرد
في السوق ان انت تشوف كل حاجه زي ما هي في
السوق في الحياه ده مش دوري الصراحه يعني
شوف بقى كتب نفسيه هي اللي تصلح لك هذا
الامر ولكن يعني المهمه في التداول صعبه
ففي الحياه الوضع صعب وعلى فكره انا برده
لو كنت من الناس اللي ماشيين في الشارع ما
كنتش هروح اخف فلوس عشان ما اقولكش ان انا
مش من الناس دي اللي هو بقى هقف وافكر
واقول دي فلوس مجانيه وفعلا احاول اروح
واخد فلوس لا ليه عشان اوضح لك ان
التغيرات اللي انت بتعملها في المعتقدات
بتاعتك ما بتبقاش سهله على الاطلاق وبتاخد
وقت ومجهود فان تطبقها على كل حياتك ده
مجهود كبير جدا وبياخد وقت طويل عشان كده
تلاقي الناس في اخر عمرها في ناس بعد ال
50 في ناس بعد ال 60 في ناس حتى بعد ال 70
بيشوفوا الحياه زي ما هي في ناس بيقولوا
عشان قربوا من اخرتهم قد يكون الكلام ده
صح ولكن انا شايف بصوره كبيره عشان ده
الوقت اللي احتاجوه عشان يفهموا كل حاجه
بصوره صحيحه وانا عندي مقوله خالده
افتكرها كويس الواحد محتاج حياه يتعلم
فيها وحياه يعيشها ان احنا نعيش الحياه
ونتعلم فيها في نفس الوقت دي حاجه صعبه
الصراحه وزي ما قلت لك مش معنى كده نقول
للناس الناس كان لازم ياخدوا فلوس لان
فعلا المنطق المعتاد ما فيش حد بيوزع فلوس
كده لله بس ده مثال بيوضح ان ازاي في
العديد من الفرص بتكون قدام عينينا واحنا
مش شايفينها وده بيحصل كتير جدا ادراك
طبيعه المعتقدات بيساعدنا نتواضع شويه
ونشك في معتقداتنا لانك لو فضلت شايف
معتقداتك حقائق مقدسه مش هتتطور مارك
استخدم الثقافات عشان يقول لك لو انت فاكر
ان ايمانك 100% بحاجه يعني انها حقيقه
مطلقه فده طبعا غلط ممكن شخص ثاني مؤمن
بعكس هذا الامر 100% وبالتالي خليك منفتح
دايما لفكره ان في معتقدات ممكن تتكون
ممكن تكون مش مناسبه للتداول حتى لو
مناسبه في حياتك العاديه او في تربيتك
يعني ممكن تكون معتقداتك في التداول
مختلفه تماما عن توقعاتك في الحياه ودي
نقطه حبيت جدا ان انا اوصلها لك يا صديقي
المستمع لسبب جدا بسيط عشان ما تاخدش هذه
القناعات وتطبقها في حياتك كلها وان سايز
مش فيت اول يعني مش كل حاجه تاخدها كوبي
وبيست على حياتك يعني كده كل حاجه وليها
حاجه جانب مهم من فصل اتكلم على المعتقدات
مقابل حقيقه مش بالضروره كل اللي تؤمن بيه
يكون صحيح فعلا ممكن يكون صحيح بالنسبه لك
بالنسبه لنتيجه خبراتك لكن ما ينطبقش على
كل موقف زي واحد معتقد مثلا ان لو حد خد
حقك لازم تنتقم وتاخده بايدك ده ممكن
يفيده في البيئه اللي هو عايش فيها او
حياته الشخصيه مع انه برده معتقد مؤذي بس
لو جاب هذه الحقائق وطبقها في السوق ده
هيدمره حرفيا فهو هيفكر لو السوق خد فلوسي
لازم اروح اجيبها لازم انتقم ويا صديقي لو
هتدخل معركه مع السوق السوق هيكسب دايما
خصوصا لو كانت معركه انتقام تخليت فيها عن
الافضليه الخاصه بيك وده معتقد ممكن نغيره
بمعتقد ثاني لو حصلت خساره مش مهم اعوض
فورا المهم التزم بخطتي واسيب الارباح
تيجي حسب الاستراتيجيه وحسب وقتها مش حسب
رغبتي مارك كمان بيحكي ان المعتقد ممكن
يكون في لحظه واحده لو كانت اللحظه دي
مشحونه عاطفيا بشكل قوي زي واحد مثلا عمل
صفقه اولى في حياته وخسر جامد ممكن من هذه
الصفقه يتزرع عنده اعتقاد ان التداول خطير
جدا وبيجيب مصايب او العكس تماما ان اول
صفقه ليه تحقق 100% من الحساب فساعتها
هيطلع بمعتقد ثاني ان دي احسن شغلانه في
العالم انا عبقري وما فيش مني فتلاقيه مش
بيتحضر كفايه بعد كده واللي بيحصل انتم
عارفينه مشكله المعتقدات ان هي بتتكون
بصوره تدريجيه وساعات في لحظه لما يكون مع
حاجه كبيره مع صدمه فكده ممكن تلاقي نفسك
عندك نفور او ولع او اشتياق لحاجات معينه
بدون سبب منطقي واضح وده حلها مش مع حد
غيرك انت دور ورا موقف او تجربه قديمه
غرزت فيك هذا المعتقد ابحث عن مصدر
معتقداتك المدمره وبعد ما فهمنا كل اللي
فات الخطوه الجايه هتكون في الفصل العاشر
وال1 واللي هي ازاي نغير او نعيد برمجه
المعتقدات دي بصوره عمليه تخدم اهدافنا
الفصل التاسع كان فصل فلسفي شويه ولكنه
مفيد كانت اهم الدروس اللي موجوده فيه رقم
واحد خليك واعي ان معتقداتك انت اللي
كونتها او اتكونت عندك عبر الزمن وممكن
تتغير غير قيم معتقداتك الحاليه المتعلقه
بالتداول واسال نفسك هل انا مؤمن بان
التداول امار هل انا مؤمن ان انا مش فاهم
حاجه هل انا مؤمن اني لازم اكون صح هل انا
مؤمن اني لو خسرت هبقى فاشل دور على هذه
المعتقدات المدمره السلبيه واللي هي مع
الطلاق واعرف ان هي معتقد وليست حقيقه
وقابله للتغيير المعتقدات الايجابيه اللي
محتاجها للنجاح احنا عارفينها دلوقتي
المعتقدات الخامسه الاحتمالات والتقبل
والمسؤوليه وعدم الخوف وكل هذه الامور هي
دي اللي انت محتاج تزرعها مكان المعتقدات
السيئه اللي موجوده عندك افتح عقلك لتجارب
جديده وجرب تعيش المعتقدات الجديده عمليا
ده عشان المعتقدات القديمه تتلاشى لان
افضل طريقه لالغاء معتقد قديم هو تكوين
اعتقاد جديد اقوى منه يستحوز على تركيزك
الفصل العاشر هيكمل في نفس الموضوع ولكن
من زاويه تاثير المعتقدات على ادائنا
الفعلي في التداول
الفصل العاشر تاثير المعتقدات على التداول
في الفصل العاشر مارك دوجلس بيركز العدسه
وبيركز الاهتمام على ازاي معتقدات محدده
بتاثر على تصرفاتنا ونتائجنا في السوق
يعني لو الفصل اللي فات نظري بصوره عامه
وفي جانب فلسفي ده بيطبقه على سلوك
المتداول نفسه اول حاجه بيتكلم عنها هي
خصائص المعتقدات الاساسيه ومن اهم الخصائص
دي ان صاحب المعتقد بيصر انه صح وغالبا
عقلنا بيدافع عنه بشراسه لو انت مؤمن
بحاجه هتلاقي نفسك تلقائيا بتدور على كل
ما يؤكدها وتهرب وتتجاهل من كل اللي
يناقدها زي مثلا قصه الحلال والحرام في
التداول هتلاقي نفسك لو انت عايز التداول
يكون حلال بتدور على كل الفتاوى اللي
بتحلله ولو عايزه حرام هتدور على كل اللي
يحرمه وده على حسب ايه معتقداتك بالنسبه
للسوق لو انت شايف نفسك هتكسب وهتعمل منه
فلوس هتدور على الحلال والعكس صحيح ممكن
تبقى متداول شوط ومع ذلك عندك اعتقاد خاطئ
جواك ان التحليل او الاستراتيجيه بتاعتي
مش قويه فيبتدي عقلك يقنعك ان ده مجرد حظ
وانت اصلا كمان حظك وحش فبناء عليه تنفيذك
للاستراتيجيه هيكون سيء وهنا الجانب
النفسي هيكون السبب في خسارتك هو ده السبب
الحقيقي مثال ثاني المتداول حقق نجاحات
حلوه وبعدين بدا يعمل اخطاء غريبه زي
التهور وعدم الالتزام لو قعد مع نفسه وحلل
ممكن يكتشف انه خايف ان هو يوصل لربح كبير
وبعدين يخسره ويحس بفشل اكبر فيفضل يخرج
بدري او يضيع الارباح اول باول عشان ما
يحسش بالقلم ده هو عامل زي الحرامي اللي
بيسرق حاسس ان هو في اي وقت هيتمسك وده
طبعا بيكون المعتقد اللي جواه ان انا ممكن
انجح فتره بس اكيد افشل في الاخر فهو بقى
عقله الباطن وكل حاجه عنده بتحاول تخلص
الموضوع بدري بدري وتجيب له الفشل الكبير
في الاخر ولكن العلاج فين العلاج مش في اي
حاجه غير ان انت تغير هذه القناعه الفصل
ده بيركز كتير على فكره الصراع الداخلي
اللي ممكن يحصل بين معتقداتنا ساعات يكون
عندنا اعتقادين بيتعارضوا واحنا مش واخدين
بالنا جزء جوانا عايز النجاح في التداول
وجزء ثاني رافضه او مش حاسس انه يستحقه
النتيجه ان الاداء بيكون متذبذب جدا زي
واحد سايق عربيه العجلتين اللي قدام
بيمشوا لقدام والعجلتين اللي ورا بيرجعوا
لورا فبيطلع حبه قدام وبيرجع شويه لورا
مارك بيشير ان بعض الخسائر الكبيره بتحصل
بسبب نزاعات نفسيه غير محلوله ما بين
استحقاق المكسب او الشعور بالذنب تجاه
الفلوس او الخوف من النجاح نفسه بيتكلم
كمان عن فكره الصوره الذاتيه انك مهما
كسبت لو جواك صوره انك مش ناجح هترجع
لمستواك الداخلي ده بشكل او باخر والعكس
صحيح شخص شايف نفسه ناجح وواثق لو مر بكم
خساره هيرجع ثاني يعوض ويطلع لفوق فعلا في
متداولين تلاقي حسابهم يوصل لرصيد معين
بعدها يرتكبوا سلسله اخطاء تنزلهم ثاني
لنفس الرصيد الاولي مش بيبقى قاصد كده
ولكن الموضوع لا شعوريا عقلهم متبرمج ان
ده تمامك هو ده اللي انت فيه ده الصوره
الذاتيه بتاعتك ايوه هو انت ده اللي حصل
ده في الاول كان صدفه ولكن انت في النهايه
مش هتنجح في هذا المجال طيب ازاي نغير
الاعتقادات العميقه دي؟ مارك هنا وبشكل
ادق في الفصل الجاي بينصح بتدريبات ذهنيه
وسلوكيه معينه ممكن نستخدم مثلا التوكيدات
الايجابيه او التاكيدات الايجابيه تكررها
لنفسك لتعزيز المعتقد الجديد زي ما
الرياضيين بيكلموا نفسهم بصوره ايجابيه
عارف انت لما يبقى مثلا كده لاعيب الكوره
قبل الماتش او قبل ضربه الجزاء فكر فيه
كده وهو كل اللي موجود في باله انا كويس
انا هقدر اجيب الجول بس فمن الحاجات اللي
ممكن تضحكك ولكن ممكن تكون فعلا مفيده
لبعض الناس واعتقد ان ما فيش ضرر منها على
الاطلاق ان انت تحاول ان انت تكرر معلومات
ايجابيه عن نفسك وعلى فكره انت مش مجنون
طول ما حدش شايفك ما تقلقش مادام مش بابلك
ونو فيلينز سو التخيل العقلي بالاضافه
للتوكيدات الايجابيه عندك ايضا سلاح
التخيل العقلي تتخيل مواقف صعبه وتتمرن
ذهنيا على الاستجابه المثاليه ده بيعود
عقلك على السيناريو قبل ما يحصل فتكون
مستعد ان انت تحاول كده تكريت سيناريوهات
معينه وعلى فكره الموضوع ده منهج جدا لو
انت فكرت ان انت تعمله في يوم من الايام
ولكن ممكن تعمله مره او اثنين عشان تحاول
ان انت يكون اي حاجه الارض ضربها نيزك
عارفين الحاجات اللي زي كده ان انت تحاول
ان انت تتعامل مع كل حاجه ممكن تحصل
واعتقد يعني دلوقتي واحنا عايشين في عصر
شفنا في المستحيل بيحصل اكث من مره شفنا
في الجائحه شفنا ترامب بيكسب الانتخابات
مش مره بثنين تمام شفنا كل حاجه احنا جيل
شاف كل حاجه الجيل اللي قبلينا ما شافش
حاجات كتير يعني كان جيل مستقر كده ما
شافش اي مصيبه احنا شفنا الازمه الماليه
العالميه وشفنا الجائحه وشفنا خروج
بريطانيا من الاتحاد الاوروبي ترامب كسب
الانتخابات مرتين شفنا اللي ما يتشافش
شفنا مظاهرات في المنطقه العربيه بتغير
انظمه شفنا حاجات كتير قوي فالتخيل العقلي
بعض الاحيان بيكون مفيد النقطه الثالثه
وهي كتابه خطه مفصله تكتب خطه بمعتقداتك
الجديده وتعليمات التداول وتلتزم بيها
وترددها بصوره يوميه مش غلط على فكره انا
مع الكتابه خليني اقول لكم على حاجه بعيده
عن الكتاب من الحاجات اللي انا بحاول ان
انا اعملها بصوره كبيره وخصوصا كنت ملتزم
فيها في بداياتي وبعد كده استبدلتها
بالتغطيه المباشره على فكره التغطيه
المباشره ايام ما كنت بعملها بصوره يوميه
في امانه دي كانت من احسن الحاجات اللي
موجوده عشان لو انا كنت عايز اعرف ايه
حالتي في السوق في يوم معين دلوقتي بفتح
اللايف واشوفها وان شاء الله احاول قدر
المستطاع مش عارف اذا كان ممكن ارجع ثاني
ان انا اعمل لايف يومين ولا لا بس ده كويس
جدا لان هو ده اللي بيوريني صوت وصوره انا
كنت عامل ازاي في اليوم ده فانا مع
الجورنالين لازم تقعد تكتب تكتب على قد ما
تقدر اكتب خطتك اكتب ملاحظه عن كل صفقه
سجل فويس نوت اعمل اي حاجه من الحاجات
يعني مش عايز اقول لك طريقه معينه تمام
يعني مش استخدم نوشن استخدم الفويس نوتس
كل واحد بيحب الطريقه اللي تناسبه واحد
بيحب ورقه وقلم واحد بيحب مش عارف ايه
اعمل اللي انت عايزه ولكن اكتب القناعات
الجديده بتاعتك حاول ان انت تتمرن عليها
وكل تجاربك في السوق حاول ان انت تكتبها
من التمارين المهمه ان انت تكون بتراقب
مشاعرك اثناء التداول اي شعور خوف او تردد
او اي شيء تدونه وتراجعه وتراجع سببه
وصدقني اوقات لما بتكتب المشكله تلاقي
حلها طلع عارفين اللي بيفكر بصوت عالي
بالاضافه ان الكتابات دي بتبقى كنوز بعد
كده على سبيل المثال 2020 من الفترات اللي
انا كنت فيها كتير بكتب فانا عايز اقول
لكم ان الحاجات اللي انا كتبتها في 2020
كانت مفيده جدا بالنسبه لي عندي ايضا بعض
الملاحظات عن 2008 ادتني صوره مغيره تماما
على اللي كنت متوقعه ده وليد في الازمه
الماليه العالميه لما كانت خبرته في السوق
محدوده واحد بيتداول من 2001 واحد بس لسه
جديد في التحليل الاقتصادي هو ده الطريقه
اللي انا كنت بفكر فيها فدي حاجه مهمه جدا
من اهم النصائح العمليه للكتاب ان انت
ابدا بحجم تداول صغير بحساب صغير وانت
بتطبق المعتقدات الجديده لان انت هتبقى
بتواجه مشاكل معتقداتك وهي بتتعدل
والمشكله ان هذه التحديات ممكن ترجعك
للعاده القديمه بسرعه لان هي الجاهزه
والمجربه ودي اللي انت متعود عليها الجديد
انت لسه مش متعود عليه فممكن تقلل حجم
حسابك او تقلل حجم صفقاتك لو بتخاطر بواحد
1% في الصفقه خاطر بنص% في الصفقه او ربع%
في الصفقه في مرحله تغيير المعتقدات الفصل
ده كان بيركز على نقطه الانضباط الذاتي
وانها مش صعبه لما المعتقدات الجديده تبقى
جزء منك يعني في الاول انت بتكبر نفسك على
الالتزام وبعدين لما تقتنع وتصدق هذه
القواعد الموضوع بيبقى تلقائي مش هتحس انك
مجبور تعمل الصح هتعمل الصح بصوره تلقائيه
زي المحترفين بالظبط ولما تحول هذا الامر
لقناعه هيبقى في عقلك اللا واعي والمجهود
الكبير اللي انت متخ تخيل ان انت هتبذله
مش هتبذله انت مش هتبذل مجهود في هذا
الامر على الاطلاق لو نفتكر في الفصل
الثالث مارك قال ان المتداول الناجح اللي
عايز تبقى عليه هو صوره مستقبليه لازم
تنميها الفصل العاشر وال1 هي دي خطوات
التنميه بتزرع بذور المعتقدات السليمه
وتغذيها بالتمرين لحد ما تكبر وتبقى
مسيطره على عقلك احنا مش محتاجين ندخل في
تفاصيل تقنيه اكث بس لازم نفهم ان اصلاح
معتقداتك الداخليه هيصحح تصرفاتك بصوره
تلقائيه معتقد صحيح يعني قرار صحيح يعني
نتيجه احسن والنتيجه الاحسن هتعزز المعتقد
الصحيح اكتر وهتبقى في حلقه ايجابيه
تصاعديه زي ما كان بيحصل زمان ولكن على
الجانب السلبي كمان مارك بينوه ان الفتره
الانتقاليه ممكن تكون صعبه وانا بقول لك
هتكون صعبه هيحصل صراع جواك جامد جدا ما
بين القديم والجديد مهم جدا وقتها تصر على
الجديد وتتجاهل اي نوع من انواع الشكل
لانك حرفيا عقلك القديم هيحاول يحافظ على
الوضع القائم باي طريقه فلازم يبقى عندك
وعي وثبات انك مش هترجع للعادات القديمه
حتى لو حصل كم اخفاق في البدايات وافتكر
انك بتعيد برمجه عقلك وبتغير معتقداتك انت
مش بتتعامل مع اون واوف فخلي كده نفسك رحب
وخليك صبور واعرف ان انت كنت عايش بالقديم
وفشلت بيه فندي فرصه للجديد ما تيجي نفشل
بيه برده ايه المشكله في نهايه الفصل
العاشر المستمع المفروض يكون جاهز دلوقتي
ذهنيا ومقتنع بالتغيير ومحتاج يا عزيزي
تعرف بوضوح هتعمل ايه خطوه خطوه وده اللي
الفصل الاخير هيغطيه مع التمرين اللي
وعدنا بيه واللي انا اتكلمت عليه بصوره
كبيره الفصل ال1 التفكير كمتداول محترف
سينكين لايك ا تريدر وصلنا للفصل الاخير
وجوهر التطبيق العملي ازاي فعلا تفكر
وتتصرف زي المتداولين المحترفين مارك هنا
بيرسم صوره المتداول بعد ما عدى رحله
التغيير الذهني وبيدينا تعليمات وتمارين
اخيره عشان نركز على التنفيذ الفصل بينقسم
الى عده اجزاء المرحله الاولى وهي المرحله
الميكانيكيه او ذي ميكانيكال ستيج ودي
مرحله مهمه جدا في التحول لاي متداول
معناها انك تلتزم بخطه تداول واضحه وثابته
ميكانيكيا بدون ما تخلط قرارات عاطفيه
كانك روبوت بينفذ استراتيجيه والهدف مش
تبقى روبوت طول عمرك انما المرحله دي
هدفها ان انت ما يكونش عندك متغيرات كتيره
انت بتغير العادات فبلاش الاستراتيجيه
بتاعتك تبقى سبجيكتيف يعني بلاش برايس
اكشن اعتمد مثلا على استراتيجيات المؤشرات
الفنيه وخليها اوتوماتيكيه دور على
استراتيجيه تكون 1 + تساوي 2 واعمل لها
بقى تست كويس واتاكد من نتائجها وابتدي
لان ما ينفعش يكون عندنا جانب متغير في
الاستراتيجيه وجانب متغير وهو الاعتقادات
اللي موجوده عندك ممكن تعتبرها في فتره
تدريب عقلي وسلوكي وكتير بينصحوا ان انت
تشيل الفلوس من المعادله ان انت تتداول
بحساب صغير او حتى حساب رمزي او تجريبي
الفكره تدريب مش مكسب المرحله دي هتعلمك
الانضباط ودي من الحاجات اللي كنت دايما
انا بختلف مع وجهه نظر الكاتب فيها انت
ممكن تكون سبجيكتيف في الاستراتيجيه
بتاعتك لان انا شايف ان انت مش ضروري ان
انت تروح ميكانيك لان انت لو رحت
ميكانيكال طب ما انا برمج الاستراتيجيه
واريح نفسي ودي على فكره احد الحلول ممكن
تحول الاستراتيجيه لبرنامج تداول الي او
روبوت او اكسبرت وتخليه يشتغل وانت تخرج
من جانب التنفيذ بس انا عايزك تكون في
جانب التنفيذ فهنا اقدر اقول لك ان
استراتيجيه ميكانيكيه او عاديه المهم تكون
استراتيجيه بتطبقها بحسافرها وبلاش الحساب
التجريبي عشان ما فيش حد بيحترمه وخليك
بحساب هو 10% من حسابك اللي انت بتتداول
فيه كده تكون عديت من المرحله الاولى اللي
هو بيسميها المرحله الميكانيكيه بعد كده
يجي دور الانضباط الذاتي وطبعا مش محتاج
اقول لكم ان الانضباط هو صديقك الحميم
الالتزام اهم حاجه موجوده على الاطلاق
ممكن الكلمه دي ناس بتربطها بالضغط
والتوتر بس مارك عايزك تشوفها على انها
تحكم ايجابي في سلوكك عشان يحقق اهدافك
الانضباط مش معناه ان احنا هنكون مملين
والموضوع مش هيكون ممتع بالعكس دي وسيله
بتجيب لك المتعه والنجاح على المدى الطويل
انت بدل ما تاخد متعه مؤقته هتاخد متعه
على المدى الطويل اللي هي الكونسيستن
بروفيتس الانضباط مش عقاب ده تمرين بيخليك
اقوى واهدى كمتداول في السوق لان انت
هتشوف كتير بعد كده يجي خالق قناعه
واعتقاد بالثبات في الاداء ودي نقطه
جوهريه طول ما جوانا شك في قدرتنا ان احنا
ننجح باستمرار هنفضل نعرقل نفسنا بصوره
كبيره فلازم خلال المرحله الميكانيكيه
والانضباط المستمر نلاحظ التحسن ونسمح
لنفسنا نقتنع ان اه فعلا اقدر ابقى ناجح
بثبات دي قناعاتي اللي موجوده ودي
معتقداتي وبتتحقق قدامي على ارض الواقع
وهنا نبدا نعمل ثقه في النفس واللي احنا
هتكون مهمه جدا مش ثقه عمياء الثقه
العمياء دي محتاجها في الاول ولكن ثقه
مبنيه على ان انت شايف نفسك فعلا بتتغير
للاحسن وبتحقق نتائج الثقه دي هتعزز
الاعتقادات الجديده اكث واكث زي بالضبط
كده لما تروح الجيم وتمشي على نظام غذائي
وتشوف النتيجه بتظهر قدام عينك صحتك احسن
وزنك بيخس بقى عندك عضلات فصختك بتزيد
فتتمرن اكتر عشان كده تلاقي معظم اللي
بيروحوا التمرين معضلين ليه لان هم عدوا
خلاص المرحله اولى يجي بعد كده بقى
التمرين كانكزينو وده تمرين عملي مفصل
بيعتبر خلاصه الكتاب بصوره كامله هات
استراتيجيه بسيطه تكون اتاكدت ان ليها
توقع ايجابي يعني زي مثلا البلاك جاك 4.5%
% يعني 54% نجاح والباقي نسبه فشل ولازم
تكون الاستراتيجيه دي ليها هدف واضح وستوب
واضح بيقدم لك ريورد ريسك جيد وبعدين تقوم
بتنفيذ 20 صفقه متتاليه بنفس المواصفات
اللي احنا بنتكلم عليها كانك كازينو
بالظبط لا تفرح بمكسب ولا تزعل من خساره
المهم تلتزم لغايه ما توصل للنقطه الاخيره
بجميع القواعد اللي موجوده بدون اي اخلال
كانك مشين والهدف من التمرين ده ان انت
فعلا تكون مشين زي كده مكزينه فاتح ابوابه
على مصرعيه 24 ساعه سبعه ايام في الاسبوع
للناس تيجي تلعب في اي وقت ومن خلال
التمرين ده هتكتشف ان الخسارات ما دمرتش
حسابك وان الصفقات الرابحه فعلا مشيه في
صوره كويسه وهتخرج من التجربه الحيه دي
بافضل طريقه تقدر تعمل ليها داونلود او
تحميل لكونسبت الاحتمالات في عقلك الباطن
لان العقل البشري ساعات ما بيصدقش غير لما
بيشوف بعين التجربه لما تخلص 20 صفقه كرر
ثاني 20 وكمان 20 وكمان 20 لغايه ما تقتنع
تماما بالمبدا ويصبح جزء من شخصيتك بعد
كده خلاص القواعد دي بتشتغل بصوره
اوتوماتيكيه فمبروك تقدر تعمل اللي انت
عايزه طور في استراتيجيتك اعمل اللي انت
شايفه صح مارك في النهايه بيقول ما
تستعجلش النتائج اثناء تدريبك الذهني زيه
زي اي مهاره محتاجه وقت يتزرع فيه لو كنت
بتدرب على الجولف مثلا ممكن تفضل تتمرن
شهور عشان تتقن ضربه معينه قبل ما تدخل
بطوله اعتبر فتره التدريب بره اللعبه ما
فيش حد قدامك غير نفسك وخد الوقت اللي
هتحتاجه لان ما فيش حد بيجري وراك وما فيش
فرص هتخلص من الصوت المهم في الاخر توصل
انك تقدر تنفذ عينه كامله من الصفقات على
الاقل 20 صفقه بدون انحراف او تشتيت او
تردد وكرر التمرين ده لغايه ما تتاكد بان
انت غيرت عقليتك التمرين بالنسبه له زي ان
انت تتعلم الجولف عن طريق ضرب الاف المرات
لغايه ما هذا الامر يصبح حركه عضليه
تلقائيه احنا عايزين نوصل ان التداول
السليم يبقى تلقائي ولكن مش من عضلاتنا من
عقلنا يختم الراحل مارك دوجلس كتابه
بعباره انك مش محتاج حظ لو اشتغلت على
اكتساب المهارات المناسبه وبيتمنى لك
الازدهار وكان عايز يقول لك حظ سعيد بس
انت فعلا مش محتاج الحظ لو اشتغلت على
اكتساب المهارات اللازمه ودي خاتمه جميله
بتلخص الفكره النجاح في التداول مش يا
نصيب ده علم وفن ومهاره لو طورتها جوه
نفسك النتائج هتبقى تحصيل حاصل اذا وصلت
للنقطه دي فانت مش محتاج تلخيص لاهم
الدروس والنصائح التطبيقيه في الكتاب لان
زي ما شفنا مارك دوجلس عرف ان هو يبني كل
الافكار اللي موجوده فيصل فصل ولا الفصل
طريقه ولا طريقه يعني بمنتهى البساطه لو
انا قلت لك القواعد الرئيسيه اللي موجوده
بدون ما تخوض تجربه الكتاب كده انت فهمت
ان انت لو قريت ملخص الكتاب كان عمرك ما
هتوصل لنفس القناعه اللي موجوده عندك
دلوقتي التداول رحله تعلم مستمره مع نفسك
وعن نفسك وما فيش فتره للتعليم وبعد كده
التطبيق التداول زي الحياه بالظبط هو جزء
من حياتنا بنتعلم وفي نفس الوقت بنتداول
زي ما بتعيش حياتك وفي نفس الوقت بتتعلم
كل يوم حاجه جديده وفي نهايه الكتاب عايز
اطلب منك طلب روح اقرا الكتاب قرايه
الكتاب عمرها ما هتكون مضره نعم انا
اجتهدت قدر المستطاع ان انا اديك تجربه
احسن من الكتاب وهو ده رهاني الصراحه عشان
كده هبقى محتاج اسمع اراء الناس اللي قت
الكتاب بعد او حتى كانت قارت الكتاب قبل
ما تسمعه مني ورجعت ثاني تقراه دي حاجه
انا نفسي ان هي تحصل بس مش اكيد ان هي
تحصل في بعض كتب جايه مش هقول لك روح
اقراها او هتلاقيني مش بلحها عليك بصوره
كبيره ولكن بغض النظر عن التحدي اللي انا
عايز اعمله الجانب النفسي يستاهل منك زي
ما قضيت كم ساعه بتسمع للكتاب ان انت تقدر
دي كم ساعه تقرا الكتاب وبكده نكون وصلنا
لنهايه هذا الكتاب الشيق اتمنى تكونوا
استفدتوا ولو استفدتوا حاولوا ان انتم
تشاركوا هذه الاستفاده مع اخرين شكرا لكم
ونراكم قريبا في حلقه جديده من تداول كاست
اراكم على ‏per